नमो तस्मै भगवते शाक्थमुलचे तथाणताथाईते सम्थक सम्बद्धाथ 
पमद्वार अवदान 
धातुतेज राजकमार जातक सहित: 
अपायगति षोडसनरकस्य प्राणी उद्धारकत 
नमो बुद्धाय 
नमस्ते शाक्यसिंहाय धर्मचक्त प्रवर्तयेत्‌ | 
त्रैधातुकं जगत सर्व शोधयेत्‌ सर्व दुर्गतिम्‌ | 


अनुवादक:- लेखक 
पं. सद्धर्मराज बज्राचार्य शास्त्री 


पमदार अवदात 
धर्मज्ञान ज्योति बोधिसत्व प्रणिधान सूत्र 


can धर्म संस्कार जूगु ठै बाख कनेत उपयोग ATE: | सकल 
यजमान उपासक पिंगु छे यमद्वार My बाखं कनेगु प्रयोजनीय जुयाच्चंगु 
यमद्वार अवदान AG खः । 

सकलप्राणीत उद्धार HM धाइगु प्रणिधान याना तगु धर्म ज्ञान 
ज्योति बोधित्वयागु प्रणिधानसूत्र यमद्ठारछैधदान कनातगु अनुवादयाना सकलया 


न्हयोने प्रकाश यानागु जुल । 

थ्व सफू गम्हेसिनं ब्वना बाखं कनी, गुम्हेसिनं न्यनी । उम्हसिनं 
सकलप्राणी उद्धार जुइमा धका प्रणिधान यायगु | सूत्र यमद्वार अवदान सूत्रनं 
धयात गृ दु। न्हापाया पण्डित पिसनं थ्व यमद्वार अवदान सकलयात कनायकुगु 
स: | 

थ्व यमद्वार अवदान कनेगु, AY, न्यना बोधिचित्तोत्पाद याना 
सकलप्राणी उद्धार जुइमा धका प्रणिधान यायगु उपाय कौशल्ययान धयात गु 
दु । थ्व उपाय प्रयोग मार्ग खः | 
थ्व उपाय प्रयोग मार्ग द्वारा सकलप्राणी उद्धार जुइमा । 


पं. सरद्मराज बक्काचार्य शास्त्री 


प्रकाशक: दानपति (बुद्ध रत्न) परिवार 
(सर्वाधिकार सुरक्षित अनुवाद लेखक) 


मेगु सफु पिदनेत मूल्य पारिश्रमिक रू. ३०/- 


पिदना ३००/ - 

बुद्ध सम्वत - २५४८ 

नेपाल सम्वत ११२५, विक्रम सम्वत २०६१ 
थाक: - 


विषयसूची 


धर्मधइगु थ्वहे खः (छन्द कविता) 
मंगलाचरण 

प्रारम्भवक्तव्य 

साधुवाद 


यमद्दारा अवदान महात्म्य (उपदेश वीगु) 


चित्तंयाना छु गति जुइ 

अकुशल कर्म त्याग 

कर्मभूमि यमलोक मार्ग 

नरक स्थान 

कर्मभूमियागु षोडसपुर 
अपायगति भूमि व षोडस नरक 
आनन्तर्य कर्म 

सि स्यागु पाप 

प्रज्ञा पराध 

पंचकषाय (क्लेश) अकुशल मूल 
आयु प्रमाण 

कल्प भेद 

प्राण पिहांवनिगु मार्गया फल 
आत्महत्यायागु फल 

स्वंगु प्रकारया पाप पुण्य कर्म 
भि निगुप्रकारया अकुशलमूल चित्त 
उद्धार यायगु वान 

क्लेश मदेकेग उपाय 

गुजापिं गन वनी (कविता) 


दै A A m we ०५ 


घर्म घड़गु थ्वहे ख: 
(छन्व कविता) 


बल, वन सुख दु:ख जन्ममरण समेत | 
जगतभय वईगु दुखवक्व फुकेत ॥१॥ 
सुरमुनिगणपिसं लाभयाना विज्यागु । 
अनत्तर बुद्ध ज्ञान बोधिज्ञान च्वन्हयागु ॥२॥ 
सुगतवरमहान बुद्धयागु त्रियान । 
चर्ययायगु क्रिया थ्व बुद्ध धर्मसदानं ॥३॥ 
अतिकन सुख दैगु नित्य ध्याने च्वनेगु । 
मनस च्यनि मभिंगु पापवक्वं म देगु ॥४॥ 
दशवलवुद्ध यागु बोधिज्ञान दयेका 
जगत दुख मदैगु बुद्ध ज्ञान सियेका ॥५॥ 
भिनगु सुगतिमार्ग न्हयोने च्वंगु निदाना 
ग्रहणयाये विधान बुद्धधर्म त्रियान ॥६॥ 
यवगु मनस च्वंगु धर्म धातु म्हसीका । 
तनमन शुभचित्त बोधिचित्त दयेका ॥७॥ 
नरजनम अवस्याय्‌ बुद्ध धर्मे च्वनेगु | 
बुद्ध शरण वनेगु बुद्धज्ञान ज्वनेगु ॥८॥ 
प्रज्ञा पैगु धर्मसीके ज्ञानसंभार दैगु । 
धर्मया महत्व सीके पुण्य संभार दैगु ॥९॥ 
महायाने बोधिचित्तं बोधिज्ञान मुनेग्‌। 
धर्म धइगु थ्वहेखः धर्मचित्त जुयेगु ॥१०॥ 


रचना याम्ह 
पं. सटुर्मराज बजाचार्य शास्त्री 


मंगलाचरण 
दुर्गतिपरिशोधन धारणी 
नमो बुद्धाय । ३० नमो भगवते सर्वदुर्गतिपरि शोधनराजाय तयागतायार्हते 
सम्यक सम्बुद्धाय। तराथा | ॐ शोधने' विशोधने* सर्वपाप विशोधने सर्वापायगति 
गहन विशोधने शुद्धे' विशुद्धे' सर्वपाप विशुद्धे सर्वकर्मावरण विशोधने स्वाहा ॥ 


स्तोत्र 

र्गत्युत्तरणी सेतुं सर्वदुर्गति शोधकम्‌ | 

तथागतं जगन्नायं TASS त्रिजगत्‌ गुरुम्‌ ॥ 

स्वाहा धइगु मन्त्रपद खः ॐ स्वा हुँ। ॐ हा हुं। ॐ आ हूँ। 

इति स्वाहा | थःगु बोधिचित्तं पापफुकं मदेका वीगु मन्त्रकना aT खः। 


थ्व दुर्गतिपरि शोधन व्यूहे च्वंगु शुद्धण बुद्धोपदेश धारणी खः | 
थ्व धारणी १०८ MM: SAAT समाधि ध्यान खः। 
दुर्गतिपरिशोधन राज तथागत अर्हत सम्यक सम्बुद्ध भगवान बुद्ध शाक्यमुनि 
तथागतयागु नाम ख:। धइगु सुत्रे कनातगु दु । 

थ्व दुर्गति परिशोधन धारणी श्री शाक्यमुनि भगवान बुद्ध प्राणी 
पिन्त उद्धारयायगु कारणे सकलयात कना विज्यागु खः। थ्व धारणी ब्बंगु 
पुण्यं दिवंगत जुया aft सकल प्राणीगणा उद्धार जुइगु खः। 

थ्व दुर्गतिपरिशोधन धारणी सुं गुम्हेसिनं न्हियं ब्वना च्चनी | व्बंगु 
न्यनी | सकलयातनं STAT Mat | न्हियं व्यना च्वंपिं प्राणीतनं दुर्गति वने माली 
मखु | सुखावती बास जुया सुखानन्द लाभ FE | धइग बुद्धोपवेश धारणी संग्रहे 
कना aq | तर सकलप्राणी उद्धार जुइमा धका व्बनेगु, बोधिचित्तोत्पाद 
याना व्बनेगु खः | 

परन्तु बोधिचित्तोत्पाद याना दुर्गतिपरिशोधन धारणी सवालाख पर्यन्त 
व्बना च्चनेगु पुण्य संभार लाभ Bay बुद्ध वचन कनातगु बु । बोधिचित्तोत्पाद 
याना धारणी व्बनेगु उपाय कौशल्ययानया प्रयोग मार्ग क्यनातगु ज्ञान सीके 


बहु ॥ पं. सद्ठर्मराज बजाचार्य शास्त्री 


प्रारम्भ वक्तव्य 

बद्धोपदेश कथं संसारे प्राणीगणपिन्त क्लेशपारा चिना तइगु माया जाल सुनाने 
सीके HENS] जयाच्चन | माया जाल धइगु प्राणी गण संसारे मोह जुइगु 
जाले संसरणजुया बाँलागु बांमलागु योगु, मयोगु मत्योगु आविस भुलेजुया 
अनि त्य सुखदुःख भोग याना जुइगु मायावी लोक खः । पुण्य व क्लेश 
निगुलिसं कुशल कर्म-अकुशल कर्मयागु लें पलाछिना ब्बांय ब्बांय जुया 
अनित्यकमंयाकें प्रमाद जया way | व गुलिं प्राणी पिन्त अप्रिय दुःख जुया 
sain waz अप्रिय दुःख विया च्चंगु संसारे प्राणी गणपिं यको दु । 

थ्व संसारे प्राणी गण सकलयात जन्म जरा व्याधिमृत्यु जुइगु रोगं 
ग्रस्त जया च्वंगु दु । जीवितकाले थः पिसं मचायूक संकष्ट जुइगु शारीरिक 
वेदनारोगजुया अगण्य अकालं मृत्यु जुया वना च्चन | जन्मजुस्येलि लिपा 
सिना वनिगु लोकाचार संवृति धर्म प्रभावित जुया च्वन | अथे मृत्यु जुया 
वनीबले प्राणीयागु चित्त चैतसिक प्राण गनवन ? स्वर्गवनला ? अपायगति 
वनला ? सृनानं खनीगु मखु | सीके फुगुनं मखु । आत्मा धइगु बोधिचित्त 
खःसा सकतां खनी । 

तदर्थ बुद्धोपदेशमहायाने थ्व अपायगति नरक भूमि संग्रह सुत्रे युजागु 
ज्ञान दु, धइगु अनुवादयाना च्वयागु कारण भगवान बुद्ध यागु ज्ञानं जक 
सम्पर्ण अपायगति नरक उद्धार जुइगु खः | उद्धार जुइत साक्षात्कार याना 
क्यनीगु द्वादशाकार सत्यार्थ उपाय कौशल्य ज्ञान खः । थुजागु ज्ञान धारणा 
याना कशलमूल भिंगु पुसापिना जूसा जक अपायगतिनरकं उद्धार TAT वने 
फइग जुल धइगु बुद्धो पदेश ज्ञान कना तगु दु । युकी धातुतेज सजीवं यम 
दारे वनावोगुनं च्वयागु दु थ्व यमद्वारा अवदान सूत्रे नरक गति लावनीगु 
अक्शलमूल आपालं कनातगु दु । थुकी धातुतेज सजीवं यमद्वारे वनावो गुनं 
च्चयागु दु थ्व यमद्वार अवरान सूत्रे नरक गतिस लावनीगु अकुशल मूल 
आपालं कनातगु दु । थःम्हं लाखौं करोडौं धन अर्जितयाना मात्सर्य चित्त 
दुर्गतिलावनीगु ख: | लिसें मृत्युलिपा अपशोचकाये मालिगु थःगु हे चित्त याना 
जुइगु खेलं यमद्वारे लाइगु धका थ्व सूत्रे कना तगुफुक अनुवाद याना च्चः सा 

६ 


cates पौ वतं मयाइगु जुया च्वन | थुकी टाक्क टुक्क याना च्वयागु मखु | 
सकलयात बोधयायूत उपाय कौशल्य प्रयोग याना सारांशं जक च्ययागु खः। 
टिब्बट यागु टंग्यूर ग्रन्य अध्ययनयाना स्व: सा अपो ज्ञान थुइके फइगु ख: 
टंग्यूर ग्रन्यनंयमलोकयागु खं कनातगु वु । 

विमला बोधिसत्वभूमिस च्च॑म्ह बोधिसत्वं प्राणीत अपाल॑ अकुशल 
कर्म याना जूगु खना दुःख ताया बोधिचित्तोत्पाद याना थ्व अपायगति नरक 
भूमि संग्रह सूत्र संस्कृत भाषां मूल गद्य पद्य च्वया प्रचारयाना सकल उपासकपिन्त 
कना Yat आश्चर्य जुया कायवाकचित्तंयाइग अकशलमूल कर्म दको त्व:ता 
सकलप्राणी पिसंनं महायान बोधिसत्वचर्ययाना महायान समन्वागत जया बोधिसत्व 
यात गुरु कल्याणमित्र धका सम्मान याना श्रद्धा आदर तया बोधिसत्वचर्य याना 
जुल | अन्तिमकाले देह त्व: ता वं बलेसुखावती भुवने बास जया संसारं तरे 
जुया वन | थ्व सफू युकी यागुहे अनुवाद जूगु खः बोधिसत्वं गुकयं सारांशं 
च्वयातल | HAE सारांशं अनुवाद यानागु खः । सम्पूर्ण ज्ञान युइकेत थःगु 
आयुनं गाइमखुग जया च्चन | 

यमहार अवदान धातुतेज जातकेनं अपाय गति नरक भूमि कनातगु 
q । थ्व अवदान सस्कृतश्लोक जुया च्वन | थ्कफुक अनुवाद यासानं २०० पौनं 
मयाइगु जुया च्वन | उकीं भाषाजक च्चया अनुवाद याना पिदनेगु जूसा 
साधारण पिसं युइके अपुजुइगु ताया | महानुभावपिसं ग्वाहाली व्यूसा बोधिसत्वचर्य 
सफल Ag | 

अन्ते थ्व सफुयागु ज्ञान बद्धोपदेश ख: धइगु सीका दुर्गति मलाइगु 
बोधिचित्तोत्पाद याना सुगतिलाभ जुइगु चर्य याना पुण्य संचय यायगु पुण्य 
मार्ग खनीगु उपाय कौशल्य प्रयोग जूगु थ्व प्रयोगमार्ग पाठक पिन्त हितकर 
जुइगु खः । थ्व सफु पिदनेत कम्प्युटर टाइप सेटिइ़ याम्ह बिनोद शिल्पकार 
(यजमान) व सुवर्ण महर्जन यात आपालं शुभाय्‌ दु | 


प्रस्तृतः- प॑. सद्र्मराज बञ्ाचार्यं शास्त्री 


साघुताट 


श्री शाक्यमुनि भगवान बुद्ध यागु जातक धातु तेज राज कुमार 
सजीवं यमलोक प्रवेश जगु अवदान बाखं बौद्ध इतिहास सफु अद्यापि तक 
दनिख: धइगु जित विश्वास लगे जुल | 

वसपोल पं. कविराज सद्धर्मराज बज्जाचार्य शास्त्री ज्य जिगु छें च्वना 
२ घण्टा तक धातु तेज राज कुमार जातकयागु बाखं पूवंक कना विज्यागु 
त:सक रोचक पूर्ण जू । थ्व बाखनं यमलोकयागु चरित्र वयानवियातगुलि 
पापचित्तात्मा पिसं यातना भोगनये मालिगु दैवंहे क्यना विज्यागु जुइमा । 
छायधासा प्राणीपिंस आपालं अकुशल कर्मराग द्वेष मोह यागु वशेच्चना 
सत्ययात असत्ययाना जूगु दैवयात असह्य जुया प्राणी कुलपुत्र कुलपुत्री पिन्त 
न्यंकेमागु उपदेश विया सुगति लाभ यायेगु विषये शूर वीर महापुरुषयात 
सजीवं यमलोके आकर्षणयाना क्यंगु प्रभास्वरहें खः धइथ्यें च्चंगुजिं ताया | 

वसपोल शाक्यमुनि भगवान बुद्ध पूर्वकाले धातु तेज राजकमार 
जुयाजन्म BY बखते अचानक यम द्वारे प्रवेश जुया अनयागु चरित्र स्वया 
वोगु अपाय गति भूमि कर्मभोग यायेमागु फक्क दुःख निरोधयायगु धर्मोपदेश 
कनाविज्याम्ह पं. सद्धर्मराज Taras यात साधुवाद विया च्चना । आ जिमिसं 
भतीचा अकुशल कर्म यानागु पाप फुकेत बोधिचित्तोत्पावयाना बुद्धयात लुमंका 
सकल प्राणी उद्धार याये फयमा धका प्रणिधानयाना भन्रचर्ययायगु त्वः ते 
Tad | 

अन्ते थुकीयागु अनुवाद यानातगुस यमद्वार महात्म्यसफ प्रकाश यायत 
जिं सहयोग विया पिदना वियागु खः | 

थ्व सफु पिदना वियागु पूण्यं सकल प्राणी अपांय गति मलाइगु बुद्ध 
चर्ययाना सकलयात उद्धार याये फयभा, वसपोल धर्मोपवेशकयात शुभाय दु । 


प्रकाशक :- (बुट्ररत्स) दालपति. ७० ad 


AAG अवदान महात्म्य 


(थनं frat उपदेश वीगु, बाखंकनेगु) 

थ्व धर्म ज्ञान ज्योति बोधिसत्वप्रणिघान सूत्रे यमद्वार अवदान कनातगु 
दु । यमद्वार अवदान यात धर्मद्वार धर्म राज. महात्म्यनं धाइगु खः | कर्म 
विपाक अवदान नं धाइगु ख: | यमढार अवदाने यमलोक यागु चरित्र वर्णन 
याना त गु दु । यमलोक धइगु कर्म भूमियात घाइगु खः । थुगु विषये यन 
यमद्दार अवदान थुगु कथं कना तगु बाखं प्रारम्भ याये त्यना | 

नमो बुद्धाय | वसपोल भगवान वृद्धं जेतवन महाविहारे आपालं 
श्रोतागणा भिक्षु, भिक्षुणी, उपासक, उपासिका, बोधिसत्वगण, महाजन, 
राजा, मन्त्री, भारदार, देव किन्नर गण पिं उपस्थित जुया च्वंगु सभा 
मण्डले धर्मोपदेश विया ara कना विज्याना saa | 

वसपोल भगवान बुद्धं धर्मोपदेश विया विज्यागु अन्तिम क्वचागु बते 
भचा आराम कया विज्यागु अवसरे वसपोल बुद्धया न्हयोने च्वना विज्याम्ह 
आनन्द भिक्षुं प्रार्थना यात । 

“भो भगवान गुरु थन सकलयात न्यंका सीकेवीगु कारणे यमद्दार 
यागु यमलोके सजीवं वना यमलोक यागु चरित्र स्वया लिहां वोम्हेसिगु प्रशंसा 
थन सकलयात कना आज्ञा जुया विज्याहुं। भो भगवान सजीवं यमलोके बना 
यमलोकयागु सम्पूर्ण चरित्र स्वया लिहां वया सकलयात कना व्युम्ह सुख: | 
थुग अवसरे थन सकलयात कनेगु योग्य ज्‌ |” 

थथे dat आनन्द भिक्ष्‌ प्रार्थनायागु त्यना वसपोल भगवान्‌ बुद्ध 
आज्ञाजुया विज्यात- हे आनन्द ? सजीवं यमलोके वना अनयागु फुक 
चरित्रस्वया लिहां वया सकल यात कना व्यूम्ह धातु तेज राजकुमार यागु 
जातक कने | ध्यान तया न्यना च्चं। न्हापा पूर्वकाले, धर्मपुर धइगु देशे धर्मकल्प 
धयाम्ह जुजु छम्ह उत्पन्न जुया च्यवन | व जुज धर्मकल्प धइम्ह धर्मात्मा जुया 
सकल प्रजापिन्त कल्याण जुइक राग्यचले याना च्यवन | व जुनु घर्मकस्पया 
महारानी धर्मरती पति ब्रता जुया च्वम । 

व धमंकत्पजु जुया काय्‌ छम्ह जक दु । धातु तेज राजकुमार 
याशरीर त: सक्दै वाला ३२ स्वीनिता लक्षण बुम्ह सुन्दर शरीर तेजवान 


सक्या उपरे बया करुणा बुम्ह जुया च्चन | 
छन्ह दिने धातु तेज राजकुमार प्रजापिंगु हालचाल विचारयाना सोवने 


धका सलगया याकचा पिहां वन | व युवक राजकुमार धातु तेजं थःगु राज्य 
देश निरीक्षण यायगु कारणो शहरं पिने चाहुला स्वया जुल | अजागु बखते सल 
वायु वेगं ब्बाय्‌ बना सलं हुइक यंका आपालं तापार्क यंका व्यूगु धातु तेज 
राजकुमार रोके याये AG | 
अनंलि व राजकुमार धातुतेज सल नाप चम्पक देशे थ्यन | श्रीनगर 
धइगु चम्पके देशे थ्यं बले सुन्दरी अप्सरा गणपिं वया स्वागतयात | थ्व देश 
स्वर्गलोक खः | छलपोल धर्मात्मा राजकुमार अचानक सजीव म्वाम्ह थन 
थ्वंक विज्यात | छु कारणे थन विज्यानागु ख: थुगु अवसरे जिमिगु छें 
विज्याहुं | जिमिसं विचार याना cae | थनं पिने दक्षिण दिशाय्‌ वने wey 
दुःख सिया मृत्यु जुइगु भय दु । जिमिगु भाग्यं छलपोल धर्मात्मा पुरुष जिमित 
लाभ जुल । 
यये धया अप्सरा सुन्वरीपिसं राजकुमार धातु तेजयात छै ब्वना THT 
रसरंग कऋ्रीडायाना नका THT तल | व राजकुमार घातुतेज आश्चर्य जुया 
च्वन | 
“अहो दैव जि गन लावंगुं जुल धका मनं विचार याना waa | अन 
मेपि प्रुष मिजंत छम्ह जकहे खने मदु । निन्ह स्वन्ह तक अप्सरापिं नाप 
सुखभोगयाना प्यन्ह तक च्चन | 
अनंलि दिक चाया fret वया सलगया दक्षिण दिशा स्वया वन | 
अप्सरा पिसं दक्षिण दिशाय्‌ स्वया वनेमञ्यु any लोमन सलगया दक्षिण स्वया 
वं वं फियाट नुया च्वंगु भूमि मरुभूमि धइगु तप्त बालुका भूमिथासे थ्यंबले 
सलं थःत कृतका विस्यूं वन | उम्ह राजुकुमार धातु तेज सलम्हं कतुं वना तप्त 
वालुका भूमि धइगु फिया मरुभूमिस फयतुना क्वागु फि पुगु अनुभव जुया दुख 
मन याना गन बने गन च्वने घइथ्यें नुया च्वंगु बखते छम्ह जन्तु बया धातु 

तेज राज कुमार यात ताउतिं स्वया मनुष्य बौली धाल- 

“हे मानव छ गर्न वयाम्ह खः | छ गया arg सल feat वने 
धुंकल | जिं छन्त थन तप्त वालुका भूमि घइगु क्वागु फि पुका तइगु थ्व 
मरुभूमिं तरे याना विये। छ थन waa मज्यू पन सी galt पापीत जक वां 
छ्ये हया wt वइगु थाय्‌ खः | उकी छ थन ख्वने मज्य्‌ जिगुं म्है गया च्य॑ 
at | जिं छन्त तरे याना विये | 

यथे धावले व राजकुमार धातु तेज उम्ह जन्तु यागु म्है ग: वन । म्हे 
गये मात्र व जन्तु ब्वाँय्‌ वना यमलोक या भूमिस थ्यंकाविल | व राजकुमार 
धातुतेजयात थः गु । म्हं क्वकया उम्ह जन्तु अन्तर्धान जुया खने मदया वन | 

उगु Tad व धातुतेजं शोक कया आश्‍चर्य जया waa मने दुख ताया 
च्चंबले यमदूत छम्ह वया धाल- छ सु गन वयाम्ह। छु कारणां थन AUT । थन 
सीघुकुम्ह जक वइगु यासे छ म्वाम्ह थन छाय्‌ वयागु। छ थन च्चने A | 
याकनं लिहां हू | 

धातु तेज राजकुमार धाल- जि घातु तेज राजकुमार घर्मपुर, वेशया 
जुज धर्मकल्पया काय्‌ खः | जि सलगया थः गु देशे चाहला स्वये धका सलगया 
frat वया बले सलं हुइक यंका थन मरुभूमि थ्वंका विल | छम्ह जन्तुवया बन 
च्वने मज्यु जिगु म्हे गया च्वं वा। जिं तरे याना विये धागुलिं जन्तु गया वयागु 
थन त्वः ता वन | 

धातुतेजं थये धावले हानं Wad घाल-बन यमलोक यागु यमद्वार 
धइगु स्थान ख: | सिनावंपिं जक यन श्यंक वहगु जया च्वन | छ म्यानिम्ह यन 
च्चने मज्यू | मृतक सी धुकम्ह प्राणी जक बन बइगु यमलोक खः | 

धातु तेज राजकुमार धाल-हे यमदूत छलपोल जित दया तया विज्याहुं 

विन्ति धाये | जि सजीव म्याम्ह जुसानं पितृपति यमराज दर्शन यायत बयागु 
खः | यमराजयागु न्हयोने ब्वना यंका बिल्याहं। यमराज दर्शन यायग इच्छा 
जुल । क 

थथे धावले यमदूत वयात त्य: ता यमराज वागु न्हयोने बना खबर 

व्यूवन | यमराज यागुन्हयोने च्यना यमदूर्त बिन्ति यात - हे पितृपते घातु तेज 

घयाम्ह धर्म कत्पया पुग्न राजकुमार सजीवं यन वया च्यन। सिहां हुं धया बले 
छलपोल दर्शनयायूत बयागु धाल | व धातु तेज म्वानिम्ह जुया च्वन | छलपोल 


दर्शन यागु इच्छायात | 
यमराज आज्ञा जुल हे द्वारपाल यमदूत व राज कुमार धातुतेज थन 


न्यना बा | थन न्हयोने तये ह: सा ज्य्‌ । 
थये आज्ञाजुबले यमराजया द्वारपाल यमवूत वना धातु तेज राजकुमार 
यात स: ता यमराजयागु न्हयोने ब्वनायंकल यमराज यागु न्हयोने पेश यात | 
उगु बखते धातु तेज राजकुमार यमराज दर्शनयाना नमस्कार याना 
wad | यमराजं थुजागुरुपक्यना दर्शन विल | 
एकमुखं चतुवहि श्वेतवर्णं महोज्चलम्‌ | 
यम दण्डं यमपाशं कलशं च वर प्रवम्‌ ॥ 


धर्मात्मा fier जक दर्शन वीगु छपाख्वा, प्यकल्हा, तुयूम्ह, महोज्वल तेज बुम्ह 
यमदण्ड गडा, यमपाश, कलश ज्वना वरद मुद्रा याना विज्याम्ह शान्तमूर्तिं यम 
राज दर्शन याना आश्चर्य जुया नमस्कार याना स्वया च्चन | अले धातुतेजर 
जकुमारं घाल भो धर्मराज जियन वयागु कारण छलपोलयागु राज्य स्वयगु 
इच्छाजुल | छलपोल यागु राज्यया चरित्र कयना विज्याहुं | पितृ देवता धयापिं 
गुजापिं खः । जि धर्मपुर देशया जुजु धर्मकल्पया काय्‌ खः | मा धर्मरती 
खः । जि राजकुमार धातुतेज खः। 

य थे धावले धातुतेजयागु सुन्दर रुप खना आश्चर्य जुया यमराजं 
आज्ञाजुल - हे धातु तेज राजकुमार थन छाय्‌ वयागु। छ म्वाम्ह तिनि। सजीवं 
छ जिगु न्हयोने वया च्चन | छ धन्य खः छ समान Avge गनं मखना । छ 
धर्मात्मा जुया च्चंम्ह खः | छ थन वये मत्यनि । छ थन वयत आयु मफूनी | 
छयन वय्गु ईनंमजूनि । उ छु कारणे थन वयागु छं छु धायेमाल | 

धातु तेजं घाल- भो धर्मराज थन वयागु कारण क्षमा याना 
विज्याहूं । जित सलं हुइक यंका थन थ्यंका विल | छलपोल ज्ञात याना विज्यागु 
दइ । युगु अवसरे छलपोल यागु राज्या चरित्र स्वया बनेगु इच्छा जुल । 

TY धावले यमराजं द्वारपाल यमबूतयात स्वया आज्ञा जुल। हे दार 
पाल यमदूत व घातु तेजयात दुःख वियेमते । जिगु राज्ययागु देशे यमपुरे 
सुविस्ता साथ क्यने यंका व्यु । न्हापां चित्र गुप्त नाप लाका प्राणीपिंगु 
कर्मरेखा कयना व्यू । षोडस नरक कयना पापी पिन्तशासना यागु कयना व्यु । 
aq गति लापि प्राणीपिंगु कर्म tard कयना ब्यू हुं। फुक प्राणी पिंगु कर्म छु 
छु जुया च्वंगु दु । अजागु फुक क्यनेत सुविस्तासाथ wa यंकेमाल | अविचि 
नरक आवि भयंकर जुगु षोड़स नरक कण्ड -न Fad ब्बना यके माल | एवं 
प्रकार यमराजयागु आज्ञा न्यना यमदूत पिसं तया स्तु धका प्रणाम याना 
च्वन । 

वसपोल यमराजयागु आज्ञा न्यना यमदूत पिसं धातु तेजयागु ख्वा 
स्वया “हे धातुतेज छ जि नापं नु । न्हापां चित्रगुप्तयागु कार्यालग्रे ब्वना 
यंके । थुलि धया न्हापां चित्रगुप्त यागु कार्यालये ब्वना यंकल । 

उम्ह धातुतेजं चित्रगुप्त दर्शनयाना नमस्कार याना च्वन चित्रगुप्त 
विघातानं धातु तेजयात खना हर्ष AAT भद्रासने तथा सम्मानयाना बये आज्ञा 
जुल । हे धातुतेज छ यन छु कारणे वयागु ? कना विज्याहुं । 

थथे आज्ञा जुवले धातुतेजं चित्रगुप्त यात स्वया यथे घाल- हे चित्रगुप्त 
छलपोलं जित वयातया प्रसन्न जुया बिज्याहुं। देव दैत्य मनुष्य आदि ग्राणीपिसं 
आपाल पाप पुण्य याना वोगुफुक कर्म रेखा लिखित सफु छलपोल जित कयना 
विज्याहुं | 

धातुतेजं थथे बिन्ति यागु न्यना चित्रगुप्त विधातानं जौरासी योनिया 

प्राणी पिसं पाप पुण्य याना वोगु कर्म रेखा लिखित सफ्‌ फोलाक तया तगु 
छगु छगु याना कया व्वना कयन ।वसपोल चित्रगुप्त घातृतेज राजकमार यात 
प्राणीपिंगु कर्म रेखा च्चयातगु फुक थुजागु धकाक्यना बिज्यात | अजावले 
धातुतेजं प्राणी पिंगु कर्म रेखा च्चया तगु खना त: सक आश्चर्य नुया च्वन | 
अनंलि धातुतेज राजकुमार थःगु आसनं दना चिम्रगुप्त याके विदाकया 
यम दूतनापं पूर्व दिशायागु ढोकापूर्बढवारयागु चरित्र स्वयेत पिहां बन । 
TE धातुतेज राजकुमार पूर्व दिशाया पूर्वढार यागु न्हयोने च्चना 

चपि धर्मात्मा नुया मृत्यु जुमा बोपिं सुख भोगयाना च्यंगु खना हर्ष जुया स्वया 
खल | 

अखेहे हानं उत्तर बिशायागु उत्तर द्वारया ढोकाय्‌ वना सोबले तपस्यायाना 
थोपि मृत्यु नुया उत्तर द्वारे च्यना च्वं वोगु स्वया सुखभोग याना आनन्व जुया 


way खना हर्व जुया स्वया च्वन । 
अयेहे हानं पश्चिम दिशाया पश्चिम द्वारे वना स्व वन | अन पश्‍चिम 


हारे वया waft प्राणीत उत्तम जुगु धर्म याना धर्मयागु शरीर जुया बोधिचित्त 
जया वोपिसंमं सुखभोग याना च्चंपिं खना प्रसन्न जुयास्वया च्वन। बोधिचित्तोत्पाद 
याना प्राणीपिन्त उद्धार याना वीगु प्राणिधानयाना वोपिं धर्म चित्तात्मा धर्मात्मा 
जया aft सुख आनन्द जुइका च्चंगु धातु तेज॑ स्वया च्यन | 

पूर्व पश्चिम उत्तर ढोकाया न्हयोने वया wale धर्म चित्त जुया च्वपिं 
प्राणी पिन्त अप्सरा बेवतापिसं भ्रद्धा तया स्वागत सत्कार याना सम्मान यायत 
तयार जुया च्वंगु धातुतेज राजकुमार खना आश्‍चर्य जुयास्वया च्वत छू गुनागु 
दान यात अजागुहै न्हयोने वया च्वनीगु नं. खना आश्चर्य ज॒या स्वया च्वन । 

लुं यागु अनेक तिसा अनेक वान याना वोपिन्त अजागु हे तिसां तियेका 
TEMA सम्मान याना Vat स्वयाच्चन अन्न दानयाना वोपिन्त अन्न नका 
तस । छें दान याना वोपिन्त छें तया विचारयाना तल | सासाफांगा खाता 
दानयाना वोपिन्त अजागुहे न्हयोनेतया मानेयाना तल | गुजागु वानयाना वल, 
अजागुहे लाभ जुया सुखभोग याना च्चन | अजागु दृश्य फक धातुतेज 
राजकुमार खना आश्चर्य जुया स्वया च्यवन | 

पूर्व पश्चिम उत्तर यागु ढोका द्वारे धर्मात्मा घर्मचित्त जुया वोपिं 
प्राणीत जक वया आनन्द सुख भोग याना सुख पूर्वक बास च्चनीगु छू नं. भय 
रइमखुगु अप्सरा देवता पिसं सम्मान याना थद्धातया नका पुंका तइगु स्थात 
खः स्वर्ग समान सुख भोगी जुहगु यमलोकया कर्म भूमि खःघइगु धातुतेस्रं 
सीका आश्चर्य नुया च्यन । अर्नलि धातु तेज राजकुमार यमदूत नाप वना 
दक्षिण द्वारे सौ बंबले अन मृत्यु जुया वोपि प्राणीत अनेक पापयाना वोपी फुक 
दुख सिया ety छना ग्यानाच्यन | 

अहो आश्चर्य जुल धका विषाद जुइका च्यन । वथ्यै हानं aft 
पंचमहापातके लापिं प्राणीत मृत्यु जुया बोडस fie खुगु नरके कतुं वमा दुःख 
कष्ट नयाच्वंगु जिं सित्तिकं पापयाना वल Sat जित Gary दु:ख जुल हाहा दैव 
धका Siar way गुवले न॑ सुख मदुगु निरये कृतुंवना waft खना पापयागु फलं 
अजागु दुर्गति जुइगु घका धातुतेज राजकुमार सीका भय व त्रास जुइका 
आश्चर्यजुया च्वन | (बोडस नरके लागु फुक विवरण क्वै १९ पौ स च्ययागु 
दु ।) 
भिंगु चित्तं याना भिंगु सुगति जुइ | मभिंगु चित्तं याना मभिंगु दुर्गति 
जुइ धइगु धातु तेजं सीका कागु जुल । 
अजागु यमलोक यागु चरित्रे भयंकर पिं यमदूत खना गयाना धातुतेज 
राजकुमार उगु aa लिहां वना यमराज यागु न्हयोने थ्यंक वन | यमराज 
यात नमस्कार याना छलपोलयागु यमलोकया चरित्र स्वया वये घुन। छलपोल 
यमराज शुभ अशुभया साक्षी जुया विज्याम्ह खः | 
यमराजं आज्ञा जुल- छ धन्यहे खः छ मृत्यु मजूनिम्ह सजीव थन थ्यंक 
वया जित दर्शन याबल | यन सकल वेवतापिसहे जित दर्शन या ये फदसख | 
थन वयगु समर्थ दइमखु । आ छ थः गु छै लिहां वना यमसोकयागु चरित्र 
प्राणीपिन्त कना उपदेश व्यू हुँ। छं प्राणीपिन्त उद्धार याइम्ह खः यौ छ सजीव 
खः । मृत्यु मजूनि। उकीं थन च्वने योग्य मज्‌ । 
थथे यमराजं आज्ञाजुगु न्यना घातु तेज विन्ति यात हे प्रभु धर्मराज 
आजि ay वेशे feat वने । थुलिघया धर्मराज रुप यमराजयात प्रणामयाना 
विदा कया यमदूत छम्ह नापं थःगु देश स्वया लिहां वन | 
अनंलि छथाय्‌ थ्यंका पाशावोम्ह यमदूत घाल-आ BY देशेथ्यन | छ 
थःगु छें थ्यंक हुं। जि ay यमलोके लिहाँ वने धया अन्तर्धान जुया बन | 
व राजकुमार धातु तेज थः मां बौ यागु न्हयोने वना मां वौ यागु पालि 
भो पुया .प्रणामयाना त: सक हे हर्ष जुया च्यन | 
छगु ईले राजकुमार धातुतेज सुय न्हापां सल गया पिहां वम्ह याक 
काय्‌ बुहां मवया गनवना च्चन। गन च्यन धइगु छुं नं खबर मदया जोतिवयात 

इना सोबले ज्योतिष गणित विचार याना स्वया यमलोकया दक्षिण दिशा 
पाखे थ्यंक वन घइग लिस: विया मृत्यु जुल धका शंका लगे जुया शोक कया 
रूवया च्वनागु ईले तुपुल्क न्हयोने वोगु खना मां बौ सकल या मिखाय्‌ हर्षया 
ख्यवि वयका घेयपना मन प्रसन्न जुइका च्वन | 

थग प्रकार मुनीन्द्र भगवान शाक्यमुनि बुद्ध घातुतेज राज कुमार 
जातके यमराज दर्शनयाना यमलोक यागु चरीत्र स्वया लिहां वोगु कना 
विज्याग उपदेश न्यना आनन्द भिक्षु मेपिं सकल आश्चर्य जुया चिमिसं बोहं 
जायका म्ह पियुगु्यें इल्ल मिंका वसपोल बुद्धयात नमस्कार याना अभिवादन 
याना च्वन । 

वसपोल भगवान बृद्ध आज्ञाजुया विज्यात- व धातुतेज राजकुमार 
मेम्ह मख | जिगु है जन्मख: | पूर्वकाले धातुतेज राजकुमार जुया जन्मकया 
बले युवावस्थाय्‌ सजीवं यमलोके वना वयागु लीला छिमित कना वियागु खः 
थ्व यमद्वार अवदान सुनां प्रचार याइ | वयात पुण्य लाभ FE । 

थलित घातु तेजराजकुमारं यमलोके यमराज दर्शन याना यमलोकयागु 
चरीत्र स्वया लिहां वोग यमद्वारा वर्णन छगु अध्याय क्वचाल | 

निगूग अध्याये धातु तेजराजकुमारं मां बौ इष्टभित्र सकल प्रजागण, 
मन्त्रीगण, ऋषिगणापिं न्हयोने तयायमलोक्यागु चरीत्र स्वयूत यमराज दर्शनयाना 
यमराज यागु आज्ञाकया यमलोक यागु चरीत्र स्वया प्यंगुद्वार व फ्रिखुगु नर 
क झिंखगपर भिंखुगु मुख्यगु नरके दुख सिया च्चंपिं प्राणीत फुक स्वया लिहां 
वयाग धका उपदेश व्युगु बुद्धं कना विज्यागु उल्लेख जूगुदु | थुगु विषये नर 
HUN वर्णान जक क्वे च्वयागु दु । यमद्वार अवदान न्यागु अध्याय दु | आपालं 
नरकयागु वर्णन याना त गु दु । 


थ्वफ्कुक् संस्कृत मल जाच श्लोक ज्ुयाच्छन | थ्व पुक्क oA] अध्याय याजुनं 
नेपाल भाषा अनुवाद याना तयाज टु | जवहाली टयूसा पिद जिजु जुयाच्ठन | शुक्री १९ पौ जिसें 
यमलोक याणु ख॑ ठइजु दू जि थुजागु यमद्वार अवदानमहाठट्य स्वह यजमान TI] ढे waa 
उपदेश विये Yaya ख: । 


य्व पिदनाजु ढजु अध्याययाजु सकल सिन॑ न्यने कने योज्यज | 

घर्म ज्ञान ज्योति बोधिसत्व प्रणिघान सूत्र 
fad याना छु गति जुड ? 


बुद्धोपदेश कर्म निर्देश कथं नास्तिक दृष्टि भिंगु ज्यायात स्यंका 
wag | कामाप्ति उत्पत्ति कर्म लाभयाइम्ह नाय: जूसानं नाश जुयावनी व 
मिथ्यादृष्टिभिंगुयात प्रतिवाद याइगु हेतुफल ख: । व HH हे क्रमश: मनुष्यपिंगु 
क्लेशं मनुष्य यातहे जुइगु खः स्वंगु कर्म पथ मृषावाद पैशुन्य, संभिन्नप्रलापयागु 
निष्ठा लोभ द्वेष मो हं AST खः थुजागु प्यंगु क्लेश कायवाक चित्तं जुया वइगु 
खः । क्रोध पैशन्य कर्मयाना जुड | कायिक वाचिक मानसिकं याइगु अशुभ 
कर्म स्वंग प्रकार दुश्चरित दु। अभिध्या मनंयाइगु HAAG | काय वाकं याइगु 
कर्म खः | मनंनिसेँ याइग॒ मनोदुश्चरित स्वंगु प्रकार दु । मन॑निसँ जुया वइगु 
संचॅतनीय अभिध्या व्यापाद मिथ्या दृष्टि क्लेश कर्म अकुशल यात मनोदुश्चरि 
त धाइग खः मिथ्यादृष्टि पिंगु चित्तबोधिचित्त जुइमखु । बोधिचित्तोत्पाद याना 
कुशल कर्मयायतं अन्धा समान जुया च्वनी | मिथ्या दृष्टि अकुशल मूल 
चित्तजूपिं मृत्यु जुइबले वयागु चित्त चैतसिक क्वे षोडस नरके बास या वनी | 
धइगु कर्म विपाके कनातगु दु । गुजोगु चित्त जुड | अजागु चित्तं कम भोग 
याइग बुद्धं कना विज्यागु दु । 

' थःम्हं अपराध यागु दोष त्वः पुया मेपिन्त दोषविया खँ ल्हाइगु यात 
दुरात्मा स्वभाव ME | दुष्ट स्वभाव खः | अजापिं निरये भोग यावनी 
अपमान अनादर याना अमैत्री जूपिं दुर्गति बास या बनी । धर्म समुच्चये चित्तं 
याना AST थथे कना तगु दु। 

“चित्तं नयति देवेष चित्तं च नरभूमिषु ।” 

चित्तंनयत्युपायेष॒ चित्तं धामयति प्रजाः ॥" 

faq चित्तयात देव कुले तथेयंकि | चित्तंयाना मनुष्य कुले उत्पन्न 
जड । चित्त दुष्ट जुसा अपायगति बासया वनी । चित्तं याना प्राणी गण 
संसारे भ्रमण जया wal | फुक कर्म चित्त यागु ज्या खः धइगु चित्त वर्ग 
कयना तगु दु । 


१५ 


आयुर्वेबशास्त्रेने अथेहें चित्त यागु स्वभाव कनातगु दु । दुष्टचित्तं याना 
आयक्षय AE । शुभचित्तं याना आरोग्य बढे जुइ । भिंगुचित्त जूसा स्वभाव 
बांलाना शरीर यात शोभा बढे जुया च्वनी | बोधिचित्त हीन जूम्हेसित मुखमलीन 
जुया च्चनी धइगु आयुर्वेदे कनातगु दु | 

अकशल कर्म त्याग 

बद्धं थये आज्ञा जया विज्यागृ दु- विमला बोधित्व भूमिस च्व॑म्ह 
बोधिसत्वंथये चिन्तनायाना च्वनीगु खः निश्चयनं अकुशलेलापिं प्राणीपिसं 
Fat अकशलकर्म पये च्वना आपालं कर्तव्य याना जुल | कुकर्तव्ययाइपिसं नर 
क भोग याये मालिगु, तिर्यक गति वना कर्म भोग याये मालिगु जुया च्चन । 
कारणा मदु,मध्य, अधिमात्र जक हे जूसां यमलोके वना दुःख भोग याये 
मालिग जया च्चन। प्राणातिपात (हिंसा), अदत्तादान (चौरकर्म), काममिथ्याचार 
मधावाद पैशन्य, पारुष्य, संभिन्नप्रलाप, अभिध्या, व्यापाद मिथ्यावृष्टि युलि 
फ्रिग अकशल कर्म विपाकं निरये पतन जूवनी अनंलि तिर्यक लोके उत्पन्न 
जवनी। अनं मृत्यु जुया नरके नातुं पतन जूवनी | अनंलि हानं छको मनुष्यलोके 
उत्पन्न जवनी | अकुशल कर्ममध्ये Ay क्लेश वाकिदुगु कर्म विपाक विभव 
तष्णा कया जूगु चित्तं नरके नातुं उत्पन्न जूवना कर्म भोगया वनी | शठ 
मायावी जया च्चंगु व कुदृष्टि तया जूगु पापं अथेहे नरके पतन जूवनिगु 
जल | यजोग प्रकार तः धंगु दुःखस्कन्धे कुतुं वना च्वंपि प्राणी पिसंयाना जूगु 
अकशल कर्म पर्थ नरक बास जया च्चनीगु जुल | अहो जिमिसं युजोगु वश 
अकशल कर्म पथ यात त्याग याना बुद्धयागु त्रियान प्रज्ञापारमिता उपाय 
कौशल्य याने saat बोधिसत्व चर्य याना च्वने | अहो संसारया प्राणी पिसं 
मेपिगं ated ग लोभं अतप्त जया च्वन | विषमचित्तं म्वायगु ईच्छा याना 
saa | यजापिं निरये गमन जुइबले सुनां उद्धार याइ जिमिसं आवंनिसॅ थ्व 
बोधिसत्वचर्य यना दशभूमि पारयाना लिपा बुद्धधद लाभ जूइबले प्राणीपिन्त 
उद्धार या वने फय्‌मा धका बोधिचित्तं प्रणिघानयाना च्वनीगु बोधिसत्वपिंगु 


बुद्धकार्य बोधिसत्व पिन्त कनाविज्यागु बुद्धोपदेश कनातगु दु | 
भगवान बुद्ध पर निर्मित बशवर्ति भुवने च्वना बोधिसत्व पिन्त कना 


qc 


विज्यागु धका जिन पुत्र बोधिसत्वं थ्व सूत्रे उल्लेखयाना तगु खः। बोधिसत्व 
जुया च्वंपिसं वश अकुशल कर्मत्याग याना प्रणिघान याना तगु |: | बोधिसत्व 
जुया च्वंपिसं दश अकुशल कर्मत्याग यायत अथेहे प्राणीपिन्त वश अकुशल 
कर्मे मलाकेत विमला- बोधिसत्व भूमिस च्वना बुद्धकार्य याना च्वनीगु खः 
बोधिचित्तं प्रणिधानयाना बुद्धंचर्य याइगु ख? 

विमला बोधिसत्व भूमिस च्वंम्ह बोधिसत्वं कर्म भूमि यमलोक यागु 
मार्ग थुजागुधका थ्व प्रमाण उल्लेख याना विज्यात । 

भगवानं यथे कना विज्यात - थ्व घातुतेजं यमलोक यागु मार्ग वर्णन 
उपदेश व्यूगु खः । 

कर्म भूमि यमलोक मार्म 

इहोत्तरेणा कीटाद्रि नवकाद्धिमवां तत: 

पंचशत विस्तृतायामं सरोर्वागन्धमादनात्‌ ॥ 

अर्थात गुंगु प्रकारयागु कीटाद्रिया अन उत्तर wea हिमालय हिमखण्ड 
दु । अन न्हयोने च्चंगु गन्धमादन पर्वतया न्हयोने न्येगु (५०) योजन आयामया 
गम्भीर जया way नदी संगम पुखु दु । अन तः. धंगु प्यंगुनदी- गंगानदी, 
सिन्धुनदी, वक्षुनदी व शीतानदी प्रवाह जूगु ल: पिने निकास जुया वना च्यंगु 
दु । व सरोवर नवी न्येगु योजन व्या गम्भीर जुया waa | व नदी यागु ल: 
अष्टांगोपेत च्यागु प्रकारया स्वादीष्ट सागुजलं व्याप्त जया च्चन | थनंनिसें 
कर्मभूमियागु खं वइ । 

केवल अन मनूत न्हयामं वने फु । अजागु स्थाने वनेफुपिं मनूयात 
पुरुषार्थवान्‌ महायान समन्वागत धाइगु ख: | व सरोवर पुखुया न्हयोने जम्बबुक्ष 
छगुदु | जम्मुवृक्ष जुका वनेगु लपुइ झिग प्रकारया द्वीप दु । व टीपयागु नाम 
यात जम्बु द्वीप व जम्बुद्वीपयागु फल धाइगु ख: | व यमलोक जम्बुबीप धाहगु 
जुया vat | अजागु जम्बुदीप यात हे कर्म भूमि धाइग खः। यमलोकनं धाइगु 
खः | धइगु बुद्धं कना विज्यागु यमद्वार अब दानेनं कनातगु बु | 

नरक स्थान 

अध: सहस्त्रैविशत्या तन्मात्रो ५ वीचिरस्य हि। 


१९ 


तदर्ध्व सप्त नरकाः सर्वेऽष्टौं षोडशोत्सद: ॥ 

जम्बुद्दीप aig: योजनाया क्वै उलिंहे परिमाणया अवीचि नरक धइगु 
महानरक दु । वयां च्वेन्हयगु (७) नरक दु । थुलिच्यागु नरकया क्वे हानं AY 
भिखग (१६) उत्सद नरक दु । अनहे हानं AT महानरक छगु दु । 

आनन्तर्य कर्मयाइपिं देवद्रोही मातपित्‌ द्रोही, गुरु द्रोही, जनद्रोही तथा 
पंच महापाप याना वोपिं HH अजागु उत्सद व महानरके पतन जुया दुःख 
भोगया वनी | थ्व फुक आनन्तर्य कर्म विपाक जुइगु खः | 

हानं मेग अपायगति नरक यागु वर्णन वियातगु थुकथं कनातल नरके 
च्वं पिनि आयु विषये बुद्धोपदेश कर्म भूमि विपाके उल्लेख जूगु अनुसार अन 
महानरके अवीचि नरके न्यासः वर्ष आयु (५००) वर्ष आयु दु । महानरके 
अवीचि नरके न्यास: वर्ष आयु भुक्तमान जुइबले थन संसारे न्याइल (५०००) 
वषं छगु अन्तरकल्प आयुवितेजुया वनी | महानरके च्वंपिं दुर्गति भोगया पिनि 
प्राणीया न्यास: वर्ष आयु भोगयाइगु, संसारे छगु अन्तर कल्पन्यादो वर्ष 
वनिगलिं अपालं दुःख भोग याये मालिगु जुयाच्वन | 

मृत्यु जुया वपिंगु चित्त चैतसिक प्राण यमद्वार या प्यंगु द्वारे 
पर्वद्वार | पश्चिम हार | उत्तर द्वार । दक्षिण द्वार । प्यंगु ढोका या न्हयोने 
थ्यंक: वनी । पर्व पश्चिम उत्तरया यमद्वारे धर्मात्मा जुयावोपिं सुख आनन्द 
वासयाना च्वने दइगु द्वारया FA दरवार थ्यें च्चंगु छें दु। व छें या दुने कोयाय्‌ 
सिंहासन तया त गु दु सिंहासने धर्मात्मा पिन्त समानयाना तइगु जुया च्वन । 
थये धका धात तेज राजकुमार स्वयावोगु बुद्धं कना विज्यागु बोधिसत्वं उल्लेख 
याना तग॒ खः | बोधिचित्तोत्पाद याना प्राणीपिन्त उद्धार याये HART धका 
प्रणिधान याना छें बुं सम्पत्ति दरबारे ऐश्वर्य भोग यायगु दको त्याग याना 
क्लेश धइगु छुन मदुम्ह त्यागी तपश्वी जुया वोपिं प्राणी पिन्त सम्मान याना 
श्रद्धा आदर तया अप्सरा पिसं ल्हा ज्बना यंका यमद्वारया पूर्वद्वारे वा पश्चिम, 
उत्तर द्वार या दुने दरबारे यंका कोथाय्‌ तया तगु सिंहासने फयूतुका यमराजं 
मानेया बइगु वणंन विया तगु दा चित्रगुप्त विधातानं माने याना च्चनी | 

थुजाग यमलोक यागु चरित्र धाततेज राजुकुमार जातके 


20 


धातुतेजकुमारं सजीवं अन थ्यंका स्वयावया लिहांवोबले सकलयात उपदेश 
व्यूगु यमद्वार अववाने बांलाक हे कना तगु दु । पुरुषार्य मवुम्ह सजीर्व यमलोके 
वने फइमखु । 
तर पापात्मा दुष्ट चित्त जुया च्चंपिगु चित्त चैतसिक प्राण मृत्यु 
जुइबले दक्षिण द्वारे लावनी | दक्षिण द्वारया दुने अनेक नरक स्थान दया 
च्वन | सिंह ख्वा, भालु ख्वा, खिचा ख्वा, जम्बु ख्वा, लाखे ख्वा, जुया च्वंपिं 
यमदूत गणपिसं पापात्मापिन्तः खिपतं चिना दाया अनेकप्रकारं शासन याना 
नरके तये यंकिगु- दक्षिण द्वारं नरके वां छव्ये यंकीगु, ग्यानापुस्ये च्चं घका 
ag कना विज्यागु यमद्वारया दक्षिण द्वार ढोकाया FA अनेक नरकया स्यान 
थुलिदु धका कना तगु बोधिसत्वं च्वया वंगु खः | 
थुजागु यमद्वार अवदान धातु तेज राजकुमार स्वया वोगु यमद्दार यागु 
चरीत्र फुक थः मां अबु दाजु किजा इष्ट वन्धु सकल प्रजागणपिन्त कना 
उपदेश व्यूगु जातक भगवान बुद्धं कना विज्यागु ख: धातृतेज राजकुमार 
वसपोल भगवान बुद्धयागु पूर्वजन्म यागु जातक ख: | धातु तेज राजकुमार 
जातके यमद्दार व यमलोक चरीत्रे प्राणी पिंगु कर्मभूमि अपाय गति भूमियागु 
वर्णनवियातगु अध्ययन याना स्वये बले ग्यानापुस्ये च्चं | 
कर्मभूमि यामु षोडसपुर (१६ पुर) 
बोधिसत्वं यमलोके च्चंगु पुर Fray लोकपुर थजाग दु धका बुद्धोपदेश 
युकथं कना तगु दु | 
जन्ममरण भवे लापि प्राणीत मृत्यु जुया चित्त चैतसिक प्राण सुखावती 
भुवने वा स्वर्गे बासया बनेगु मार्ग waft कर्म भूमि बासया वनीगु स्थान 
भिंखुगु प्रकार पुर दु । संसारयागु दिनं लछि बास च्चनी | आनन्तर्य कर्म 
याइपिं षोड़सपुरे च्युतजुया च्वनी | धइगु यमद्वार सुत्रे युकथं कना तगुदु | थ्व 
बुद्धोपदेश खः | 
१) सौरिपुर प्रथममास च्चनीगु - पश्चात्ताप काये मालिगु स्थान । 
२) नरेन्द्र नगर पुर द्वितीय मास - नुग: मछिना ख्वये मालिगु स्थान | 
३) गन्धर्व नगर पुर तृतीयमास - नुग: मछिना waa मालिगु स्थान | 


रष 


४) शैलागम पुर चतुर्थमास - कवागु fe पुका तइगु स्थान 


५) कर पुर पंचममास - ग्यानापुक खनीगु स्थान 

६) ऋच पुर अद्धषष्टमास - ग्यानापुक खनीगु स्थान 

७) चित्रनगर पुर षष्टमास - वैतरणी नदी लाइगु स्थान 

८) वन्हापद पुर सप्तममास - क्षार नदी लाइगु स्थान 

९) दुःखद पुर अष्टम मास - पषाडस नरक महानरक स्थान 
१०) नानाक्रन्दन पुर नवम मास - अनेक उपनरक स्थान । 

११) तप्तपुर दशम मास - रौरब नरक आदि स्थान | 

१२) सुतप्त नगर पुर एकादशा मास - महारौरव नरक स्थान । 
१३) रौद्रस्थान पुर HE मास ~ उन्‌ नाब्धिक अनेक नरक स्थान | 
१४) शीतपुर पूर्ण द्वादश मास - उन्‌ नाब्धिक अनेक नरक स्थान | 


१५) घर्मराज पुर सांवत्सर मास - धर्मराज द्वार । 
१६) धर्मराज पुर द्वितीय वर्ष (निदं) दइबले यम (धर्म)राज न्हयोने व चित्रगुप्तयागु 
न्हयोने थ्यनी । 

बोधिचित्त मजूपिं प्राणीत च्वेकनागुपुरया fra बास जुया च्वनी | लछि 
मासपतिक मृतकयागु नामं श्राद्ध याना च्वेकनागु पुरं पार याना बीगु श्राद्धकर्म 
खः | बोध्यंगपिण्ड (एक पिण्ड) ययगु खः | 
सय्या दान, Ades ज्वलं कोथाज्वलं, भृतुज्चलं अन्न जाकी बजी, AN, 
लहर, AG, इत्यादी दान धर्म कर्म याना मृतक उद्धार याय्‌ गु कार्य महायान 
चर्य ख: | दशपारमिता ज्ञाने लीन जुइगु दश दान याना वीगु ख: बोधिचित्तोत्पाद 
याना थः म्ह दश दान याना बसा उ त्तम जुइ | 
दश दान प्रमाण-वुद्धोपदेश | 
गो भू तिल हिरण्याद्य बासो धान्यगुडानि च । 
रुप्य लवण मित्याह दश दान इति स्मृतः ॥ 
गो=्सा | भू=चा wep | तिल=हामो | आद्य=ध्यो | बास कपाय्‌ | धान्य वा | 
गुड चाकु | रुप्य ओहो | लवप्' चि | हिरण्य लुं (लुं यागु चीज) थुलि झिता 
दान यायगु यात दश दान धाइगु Gil दशपारमिता ज्ञाने लीन यायूत बशवान 


२२ 


यायगु उत्तम धका बुद्धं कना बिज्यागु ज्ञान बोधिसत्वं सूत्रे कनातगु जुल ॥ 
य:जीवित जूगु अवस्थाय्‌ च्चे कनागु दश दानयाना व्यु सान सर्वोत्तम जुइ 
धयातगु दु । मृतकयागु नामं दान याना व्यूसां उत्तम दान जुइ धइगुनं बुद्धोपदेश 
कनातगु दु । यदि थुजागु दश दान यायत मात्सर्य चित्त जुया दश दान याये मखु 
धका गना विल drat षोडस नरके पतन Waal धग बुद्धं कना बिज्यागु दु | 
धका बोधिसत्वं उल्लेख याना तगु जुल । 
मृतकयागु चित्त बोधिचित्त (धर्मचित्त) जूसा याकनहे छन्हु दिने धर्मराज 
प्रे आनन्दं बास लाभ जुइगु खः । धर्मात्मा बोधिचित्तयात धर्मराजं (यमराजं) 
सुन्दररुप दर्शन विया सम्मानयाना आदर तया स्वर्ग बास जुइगु लं कयना सुख 
लाभ जुइका हर्ष जुया स्वागत याना विमाने तया स्वर्गलोक छव्या विज्याइगु 
धका थ्व सूत्रे कनात गु दु । 
तर नास्तिक व दुरात्मा क्लेशचित्त जुया वोपिन्त दु:ख जक जुया प्रेतगति 
लावनी Mey बोधिसत्वं उल्लेख याना वन | युजागु च्या तगु बोधिसत्व यागु 
कृति बोधिचित्तोत्पाद याना क्यंगु खः | विमला बोधिसत्व भूमिस ware 
बोधिसत्वं धातु तेजं स्वयावोगु दक्षिण द्वारे नरक यागु वर्णन थ्व सुत्रे युकयं 
च्वयातगु दु | यमलोकया यम द्वारे दक्षिण ढोकाया दुनेनिसें षोडसनरक व 
उत्सव नरक आदि च्यागु नरके कर्म भोग याइगु खः घइगु प्राणी पिंगु कर्म 
भूमि थुकथंकनातगुदु । 
दक्षिण ढोकाया दुने प्रत्येक याना भिखुगु प्रकारया उत्सद नरक दु। उत्सद 
नरके छचाखेरं UY प:खा व प्यंगु ढोका दु । व गुलिता: हाकगु व्याख: | 
उलिहे ता: हाकगु आयाम दु । व उत्सद नरकया प्यखेसनं ल्वहं यागु पः खालं 
चाहुयेका तगु दु । उकिया छत cag यागु जुया waa | व उत्सद नरकया भूमि 
ज्वलित अर्थात छ्वयाच्वंगु fret जागु rag वु । व सछिगु योजन तक ता: 
हाकगु मियागु ज्वालां व्याप्त जुया च्चनी धइगु नरक वर्णन उल्लेख जुग व । 
अनं तुने क्रिखुगु उस्सद नरकया प्रमाण gad वियातगु दु | 
कुकूलं कुणपं चेव क्षुरमार्गादिकं नदी 
तेषां चतुर्दिश शीता अन्येष्टा बर्बुरादय:॥ 

अर्थात फ्रिखुग॒ नरकया प्यंगु दिशाय्‌ कुकूल नरक, कुणप नरक क्षुरमार्गनरक 
वैतरणी नदी नरक बु। हानं मेगु असिपत्र नरक क्षयशाल्मली वननरक, संजीव 
नरक,, कालसत्र नरक, संघात नरक, ज्वालरौरक नरक, धूमरौरव नरक, 
तापन नरक, प्रतापन नरक, अवीचिनरक, पूतिगूय नरक, क्षारोदक नरक 
समेत याना १६ भिंखुगु उत्सद नरक दु । थ्वयात बर्बुरादि नरक धाइगु 
ख: | 
कुकूल नरक- मि च्याना च्वंगु भट्टीस अपाय गतिया जीव थ्यॅ याना 
क्लेशचित्त धारीया थःगु म्ह भट्टी तया बी। पापी यागु छ्यंगु ला हि GH छ्वया 
वनी | हानं च्चे दना वलकि न्हापाथ्यें तुति ल्हा दया ART थाय्‌ यात कुकूल नर 
क धाइ | थ्व ग्यानापूगु नरक खः | असह्य जुइक दुःख भोग यायेमा लिगु 
निरय स्यान ख: । बज्जयानयात बुद्धघर्म मखु धाइपिं धर्मशास्त्र द्रोही, महायानयात 
लिपा वोग धका अनादर याना कुंखिना जूपि बुद्धधर्म द्रोही, गुरू द्रोही, कल्याण 
मित्र द्रोही त फक कुकूल नरके कतुं वना दु:ख सिया च्वनी। पाप फुना मवंतले 
ककल नरके बास याना च्वनीगु जुल | 
गम्हेसिनं यः माँ बौयात द्रोहयाइ । द्रोह याना मैत्री विच्छेद याना च्चनी | 
दान अन्तराय याइ । मात्सर्य चित्त जुया च्वनी | अजापिं सिनावनी बले वयागु 
चित्त पापात्मा जुया कुकूल नरके स्वयं Hd बनीगु जुल । 
कुणप नरक - गूय कर्दम धइपिं सूचिमुख मुलुप्वा थ्यें जूम्ह जलप्राणी जुया 
च्वन | अजापिं प्राणीपिंगु शरीर तुइस्ये व छयोंछग्व हाकुस्ये च्वनी । म्हुतु 
मुलुप्वाथ्यें जुइ | प्वा तग्व: जुइ। व छम्ह प्रेतया जात गूथ HA धाइ। अजाम्ह 
प्रेत कुणप नरके च्वं वनी । 
गुम्हेसिनं यः परिवार पिन्त द्रोह याना मन कूस्ये मात्सर्य चित्त जुया दान 
अन्तराय याना य: याकचां सागु जक नया सुनानं मखंक सुचुका नया च्चनी | 
अजाम्ह मृत्यु जुया वनीग्ले वयागु चित्त मात्सर्य जूगु पापात्मा जया सुचिमुख 
कर्दम प्रेत जुया कुणप नरके बासया वनी । 
अजाबले पश्चात्तापकया जि न्हापा मात्सर्य चित्त जूगु पापं जित थुयागु दुःख 
जुल धका ख्वया च्वनीगु जल | 

क्रुरमार्ग नरक - थ्व नरकयात क्षुर धारमार्ग नं धाइगु |: | क्षुरघारमार्ग 
नरक - थ्व नरकयात क्षुर धारमार्गनं धाइगुनं खः | क्षरधार मार्ग धइगु 
खोचायागु धार तः स्वाका तइगु व मुलु त: स्चाका तइगु ग्यानापुगु नरक मार्ग 
खः । परलोके कर्म भुमि थुजाग मार्ग खः । परलोके कर्म भूमि युजागु मार्ग 
दु । थ्वनं अपायगतिभूमि धाइगु खः । 

ग॒म्हेसिनं थः माँ बौ दाजु आदरणीय पिन्त अनादर याना ख्वेका मनकुस्ये 
DATS मने दु:ख तायका च्वनी । धर्मशास्त्र वां छ्या तृतिं न्हुया स्यंका ap 
हाचांगया शास्त्रद्रोही जया धर्म अख: कतं याना जुड | अजापिं मृत्यु जइ बले 
बयागु चित्तात्मा शरीर जुइका यमदूतं क्षुर धार मार्गे पलाछिका यंकी बले 
तुति कुचा कुचा दना घा जुइका दुःख सिया कर्म भोग याना च्चनी | अजागु 
क्षुरमार्ग नरकं Wel वइबले हानं थःगु शरीर जुया कुचा २ जुग तुति न्हापाथ्यें 
यथावत मुना मनुष्यथ्येँ जुया दु:ख भोग याना च्चनी | हानं छ्यने अयोमय चक्र 
कः वइगु कर्मभोग याना च्वनीगु जुल अजागु कर्म भोग यागु बाखंनं कनातगु 
दु | 

असिपत्र वन नरक - असिपत्र बने असिपत्र सिमा यकोंदु । व सिमायाग ह: 
हतियार तलवार थ्यें जुया कः वइगु थाय्‌ यात धाइग ख: | व असिपत्र 
तलवार कः वइबले चित्तात्म शरीरे सहयाये AHH छ्यगु ला फुक कुचा कचा 
जुया वनीगु छगु ग्यानापुग नरक खः | 

गुम्हेसिनं साधु सज्जन विद्वान पिन्त खरवाक याना कुंखिना अनादर याना 
च्चनी | म्हुतु नाइक खं ल्हाना ज्यां अन्याय याना क्यनी | प्राणीपिंगु मने असहय 
जुइक मन ख्वइगु ज्या याना क्यनी | पशुपंछी स्याना असहय AEH मन ख्वइगु 
ज्या याना क्यनी । पशुपंछि स्याना ला नया जुइ | अजापिं सिनावबीबले यमदूतं 
पापीयागु चित्त चैतसिक प्राणात्मक रुप शरीर याना असिपत्र बने बां छाये 
यंकी | अन तसक फय्‌ वया असिपत्र- अन तसक फय्‌ वया असिपत्र-सिमायागु 
ता: हाकगु हः कुतु वया तलवार जुयाकः बहबले थः गु शरीर जुया च्वंगु Buy 
ला Fat Hh कुचा कुचा जयक पालाबी । सदां घा जुया च्वनी | हानं न्हापाथ्ये 
शरीर निर्माण ag बले अथेहे तरवार क: ag । थुगुप्रकार बराबर तलवारं कः 

वया च्वनी । थः गु पाप HAT मवंतले थुगु प्रकारं जुया वुःख सिया च्वनीगु 
जुल । हानं अन वने श्यामसवल धाइपि खिचां न्याकातइग जुल । व सुनानं या 
वइग्‌ मखु | न्हापां यःम्ह प्राणीपिन्त हतियार पाला व्यूगु फल अकुशल कर्म थ: 
तहे दुःख विया च्वनीगु कर्मफल खः । देव, देवी स्थाने म्ये, वुगु हें, खास्याना 
वलिविया धमंयाइगु अकुशलकर्म G: | यःम्हं अजागु अकुशल कर्म यागु चित्तं 
पाप चित्त प्रकट जया “छं अकुशल कर्मयाना वोगु पाप पुसा पिना वोगु फलं 
यथे जूवोग खः” धका न्यंका MA वइगु नरक खः | 

HAZ हानं यःम्हं अपराध याना जूगु गोप्य याना सुचुका मेपिन्त अनावश्यकं 
दोष विया असत्यं चुकलि याना जूगु फलं व प्रज्ञापराधीत हिंसक जुया च्चंपि 
फक मृत्यु जुया वनी बले वयागु चित्त चैतसिक प्राण शरीर जुयेका श्याम 
सवल खिचां न्या वइगु असिपत्र वने स्वयं वास यावनी । अजागु बखते ग्वफय्‌ 
वया शाल्मलि सिमायागु कथं कः वइ । म्ह छम्हं कथं कया घा जूइका 
च्वनी | हानं अयस्तुण्ड वायस धइपिं को वया मिखा लिकया नया बी कोनं. 
मिखा न:गुलिं नर जन्मे मिखा काँ जुया जन्मका वनी | मिखायागु रोग जुया 
अन्धा ज्यानं च्चनी | अपराध यापिसं युजोगु कर्म भोग याना जुइगु कर्म 
विपाक बुद्धोपदेश उल्लेख जग दु | 

अन यमलोके क्षय शाल्मली बनया न्हयोने उत्सद वैतरणी नदी दु । व 
वैतरणी नदी यागु लः दासी वया च्वनी | लः ग्वारा ग्वारां दासी वोगु 
मिछ्वया च्वनी | व प्रज्वलित वैतरणी नदी बर्बर ग्याना पुगु नरक खः | 

त:सक त: घंगु जघन्य अपराध याना जूपिं हिंसक पापीत फुक मृत्यु जुइबले 
मृतकयाग चित्त चैतसिक प्राण यात न्हापा लाकहे यमदूत पिसं saat यंका व 
प्रज्वलित वैतरणी नदी क्वफाय्‌ यंकी | मिछ्वया लखं Tat उखे युखे मदेक 
चुइक यंकी | हानं दवे जुइ | हानं थाहां वइ । थग प्रकारं जया च्चनी | 
अपराधी AO अकुशल कर्म ताना वोगुफलं नरके दु:ख सिया च्चनीगु जुल | 
GATT नरक यात अपाय गति नरक धाइगु ख: | WAN] यमलोक यागु अवदान 
स्व. पं वैद्य आशाकाजी बज्जाचायं विभिन्न स्थाने कना विज्याये धुंकल | 

अपायगति भमि ब षोडस नरक 

अपायगति सूत्र बोधिसत्व लिखित कथं अपायगति प्यंगु प्रकार वु । 
निरयतिर्यक योनि । पितृस्थान (पैत्‌ विषय) असुर काय । थुलिप्यंगु प्रकार 
भमियात अपाय गति भूमि धाइगु खः | 

निरय - निर-अय | अर्थात अय धइगु सुखार्थक a: | कशलकर्म बृद्धि जुइगु 
fig कर्म ज्यायाइगु, याकेगु, भिंगु कर्म यायूत उद्योग यायगु, याये HET 
धर्मयात अय धाइ | गनं भूमिसं सुख दइमखुग स्यानयात निरय धाइग खः उकिं 
निरय धइगु या अर्थ नरक धागु खः। थ्वनं बुद्धोपदेश खः | 

निरय (नरक) च्यागु प्रकार दु । थ्व भयंकर गु मुख्य नरक |: | सन्जीव 
नरक | कालसूत्र नरक | संघात नरक | ज्वाल रौरवनरक | धप्ररौरव 
नरक | तापन नरक | प्रतापन नरक | अवीचिनरक । 

सुमेरु पर्वतया क्वे गन्धमादन पर्वतया न्हयोने क्रमश: अजागु च्यागु नरक 
दु । धइगु थ्व सुत्रे कना तगु दु । 

१ संजीव नरक- नरके पा च्चनीम्ह नरक पाल यमदूत पापि यात मिछ्वया 
च्वंग थ्व नरके तये धुंका हानं लिकया कचाकचा जुइक पाला हानं सुख 
विया waa: wae शरीर याना वीगु नरकयात धाइगु खः | 

२) कालसूत्रं नरक- थ्व नरके नरक पाल यमदूतं पापिया ल्यूने वया कालसूत्र 
खिपतं चिना यंका शासना याइग स्थानयात धाइगु खः | 

३) संघात नरक: थ्व नरकया नरक पालं पापिपिन्त (९) गुंग योजना ता: 
हाकगु ल्वंहं योने शरीरया जं भाग तक तया अयोमय शिलां ल्हाका 
शासनायाइगु स्थान यात धाइग ख: | 

४) ज्वाल रौरव नरक- थ्व नरकया नरक पालं पापिपिन्त मियागु ज्वालां 
छवय्‌का म्ह दगध जूयका शासन याना च्चनीबले दया तया न्य॒ धका छ्वया 
हाला च्वनीगु दुःखद नाना क्रन्दन पुरयास्थानयात धाइगु ख: | 

५) धृम्ररौरव नरक - थ्व नरकया नरकपालं पापियाग शरीरया इन्त्रियदारे 
धुम्र (क्‌) प्रवेशयाका शासनायाइगु दुःख जुइका च्वनीबले उद्धार यानाव्यू 

धका ख्वया च्वनीगु स्थान यात धाइगु खः | 
६) तापन (तपन) नरक- थ्व नरके पा च्वनीम्ह नरकपाल यमवूत पापियात 


अय: शूल धइग च्वामुस्ये च्वंगु च्वका दुगु दण्डं सुया शासना याइगु बखते 
पाप चित्तयात असहय दुःखं सन्ताप जुया पुनाच्वनीगु स्थान यात धाइगु 
खः | अयः शुल दणिड शस्त्रनं मिछवया च्वंगु मिसमान जुया च्वनी । 
मिथ्याचार व्यभिचार याना जूपिं अजागु तापन नरके वना दुःख सिया 
च्वनी । 

७) प्रतापन नरक- थ्व नरक या नरक पाल यमवूतं पापचित्त जूम्ह पापियात 
मिच्छ्या च्चंग अयः शैल घडगु ल्वहंते द्योने तया क्वेतीक्ष्ण शूलं सुया 
शासना याइग स्थान यात धाइगु खः | 

८) अवीचिनरक- थ्व नरक या नरक पाल यमवूतं पापियात खासि चिक 
दायका तगु कोगु चिकने क्वफाना वाला पुकातइगु स्थान यात धाइगु 
ख: | 
अजागु च्यागु नरके तया यमदूतं शासना याइगु कारण विशेषं थः दुष्ट जुया 

प्राणीपिन्त एवं पशुपंछी पिन्त स्याना लामिया वा ला नया हिंसा याना जूपिं 
दृष्टात्मापिन्त व थः कलायात दाया पितना Gt अन्न मनकुस्ये पिछवया दुःख 
विया wa पिन्त शासना याइगु च्यागु नरक दु । पंच महापाप याना वोपिं च्यागु 
नरके बास जुइ । प्राणातिपात हिंसा याना वोपिं मृत्यु जुया पाप चित्त जूपिन्त 
यमदूतं थुजोगु च्यागु नरके यंका AY धया च्वनी | 

“हे पाप चित्त जया वोपिं छिमिसं प्राणी पिन्त छाय्‌ दुःख विया वयागु ? 

छिमिके करुणा मदुला ? प्राणी पिंफुक थ: समान धका मस्यूला ? छिपिं मुनष्य 

जया जन्म कया vet बले भिंगु ज्या याना धर्मया पुसा पिना वये म्वाला ? भिंगु 
ज्या याये धका मनुष्य जुया जन्म कया रागद्वेष मोहं लिप्त जुइका रागचित्त, 
देषचित्त मोहचित्त जया अपराध याना वोग॒ Hel थुजोगु कर्मभोग याये मागु 
छिमिगु चित्त ख: । छिपिं रागद्वेष मोहया च्य जुया पाप तृष्णा कया मृत्यु जुया 
वोपिं छिमिगु चित्त खः | छिमिगु ला हि at भस्म जूये घुंकल । छिपिं पाप 
चित्त जुया वोपिं ख: | छिमिसं याना जूगु राग द्वेष मोह पाप भस्म मजूतले थ्व 

च्यागु नरके च्वना दुःख सिया च्वनीपिं जुल । छिपिं च्यागु अक्षण दोषे लापिंगु 
चित्त यात दुःख जूगु ख: । छिमिगु पापचित्तं वृद्ध cary खः | छिमिसं याना 
जूगु WET मोह पाप भस्म मजूतले थ्व च्यागु नरके च्वना दुःख सिया 
च्वनीपिं जुल fort च्यागु अक्षणा दोषे लाविंगु चित्त यात दुःख जूगु ख: | 
छिमिगु पाप चित्तं दुःख स्यू बोगु खः | जिमिसं दुःख वियागु मखू । आछिपिं 
छगु युग कल्प लिपा छको जक मनुष्य कुले जन्मका वनी | उगु Tadd दुःख 
सिया च्वनेमाल | पशुपंछि तिर्यक जूवनीपि जुल । युगु प्रकारं यमदूत पिसं घया 
च्वनीगु जया च्वन | यमदूत पिसं पापिपिन्त अनेकप्रकारं बोवियानं च्वनी | 
यमराज- यमराज छम्ह जक मखु । अनेक दु । गये धासा मनुष्य लोकया 
अनेक देशे जजुपिनं अनेक दु । अथेहे यमराज धइपिनं अनेक प्रकार दु । धइगु 
यमदूत खः | मुख्य याना प्यम्ह नाय: जुया च्वंपिं यमराजपि दु । प्यंगु यम द्वार 
दुने प्यम्ह नाय: दु । 
छगु निरय (नरक) भूमिया प्यंगु ढोकाया दुने दरबारे प्यम्ह नाय यमराज 
च्वना च्वंगु दु । मृत्युजुया यमलोके वया च्वंपिंगु चित्त चैतसिक प्राण प्राणी 
पिंके यमराजं अंश वान याना वयागु दुला ? धका अनेक प्रकार न्हयस: याना 
स्वइगु जुया च्चन | 
गुम्हेसिकें अकुशल कर्म पाप अपोदया च्वनी | वयाके | नं न्ह्यसः मयास्ये 
TUR नरके तयके छवइ | 
गुम्हेसिके भिगुं धर्मचित्त जुया धर्मात्मा जुया ag | बोधिचित्त धारण याना 
च्वंम्हेसित पूर्वजन्मयागु कर्म भोग याये मानिगु नरक छुटे यायत न्हयस: खेल्हा 
वल्हा याना यमदूतं नाय यमराजयागु न्हयोने waar वि | यमराजं प्राणी पिंगु 
भिंगु कुशल कर्म विचार याना स्वया नरकं उद्धार याना सुगति लाभ जुइगु 
स्वर्गलोक वनेगु लं कयना विज्याइगु खः | बोधिचित्त बोधिचित्त जुया वोम्हेसित 
स्वागत सत्कारयाना श्रद्धातया सम्मान याना सुखपूर्वक आनन्द जूइगु स्वर्गे 
छव्‌या विज्याइगु खः | अत: यमराज धइम्ह धर्मराज खः | वसपोल धर्मराजं 
सुगति लाभ जुइका विज्याइगु खः | 
यमराज (धर्मराज) धयाम्ह दक्षिण दिशाया लोकपाल ख: | श्री आर्य 

अवलोकितेश्वर श्रुष्टिकर्ता लोकश्वर यागु जःगु पुलिं प्रकट जुया विज्याम्ह 
यमराज (धर्मराज) खः | जटाधारी लोकेश्वर ने धाइगु खः | थुजागु बाखं गुण 
कारण्ड व्यहे बृद्धोपदेश कनातगु दु यमराज बहुरुप जुया वहगु दु। न्हयागु धर्म 
कर्म यासानं वसेपाल यमराजयाग ल्हाते लावनीगु जुया च्वन ॥ चित्रगुप्त 
विधातान धर्म कर्म याना जग॒ Ga कर्म लेखा च्वया तइ | भिंगु कर्मयासा भिंग 
धमं कमं याना जुग फुक कमं लेखा च्वया ag । भिंगु कर्मयासा भिंगु धर्म लाभ 
ag । मभिंगु कर्मयासा दुःख सिये मालिगु कर्म रेखाक्यनी । 

च्चे कनागु च्यागु महानरक अत्यन्त ग्यानापुस्ये च्वंगु दुरति क्रम नरक खः। 
च्याग नरकेनं UT पःखा UT लुखा दु । व गुलिं ताः हाकगु खः ।उलिहे 
आयाम व्या दु। छ चाखरेरं ल्वहं यागुं पखा चाहुयेका तगु दु । छ तन ल्वहं यागु 
जया च्वत | छ्वया च्वंगु मि यागु ज्वालां व्याप्त जुया च्वंगु दु । सछिगु योजन 
तक ता: हकग मिया ज्वालां प्रज्वलित जुया च्वंगु दु धइगु भगवान बुद्ध कना 
विज्याग यमद्वार अवदान बोधिसत्वं उल्लेख याना तगु खः | 

बद्धवचन लोक निर्देश कथं च्चे कनागु च्यागु नरक बोहक हानं AY उत्सद 
नरक day क्षुद्र नरक दु । अधिक यातना याइगु नरकयात क्षुब्र नरक 
(निरय) धाइग खः | UY लुखाया दुने क्वे AY नरक दु । पूति गूथ नरक । 
ककूल नरका अयः शाल्मली वन नरक । असिपत्र नरक | थुलि प्यंगु नरक 
यात उपनरकनं धाइगु खः उपनरके यातना Alay] च्चे च्वयागु दु | 

संभिन्नालाप हिंसादि कूत्सितार्थोप दर्शनम्‌ । 

क्रीडाशील पिशाचादे: कार्य तास्‌ न विद्यते ॥ 
अयांत्‌ संभिन्नालापऽल्वापयाना क्यनीगु, ल्वापु जुइगु गफ याइगु। सज्जन साघु 
विद्वान पिन्त खरवाकयाना कुंखिना जुइगु, हिंसादि कर्म याइगु कुत्सित 
(अधमदुश्चरित) स्वभाव पिकया बांमलागु स्वभाव प्रदर्शनयाना क्यनीगु ज्या 
फुक पिशाचपिंगु शील क्रीडा (खेल) धाइगु खः | अजागु खेल याइपिं मृत्यु 
जइवले पिशाच जया जन्म का वनी । 

अजागु खेल याइपिसं भिंगु ज्यायाइ मखु । भिंगु ज्ञान न्यनीमखु । भिंगु 
ज्याय्‌ च्चनी मखु । कुत्सित कर्म याइपिं फुक उपनरके पतन जू वनी | उपनर 

कं याहां वह बले पिशाच जुया जन्म का वनी घइगु कर्मविपाक सूत्रेनंकना तगु 
। 
र श्री आर्य अवलोकितेश्वर बोधिसत्वं बैत्यया जुजु बलिरानायात थये आज्ञा 
जया विज्यागु दु । “गुलिसिनं यथे घाइ | जिं छन्त भिंका faa । अन्याय याये 
मखु | धका म्हुतुं धया च्वनी | ज्यां अन्याय यानाक्यनी | मनयात विषाद जुइगु 
दुःख ताय्‌क ज्या याना क्यनी । 
अजाम्ह मृत्यु जुइबले वयागु चित्त चैतसिक प्राण प्रेत योनिवना प्रेत जुया 
जन्म का वनी थुजागुनं जुया च्वंगु दु । अहो प्राणी पिसं थये याना जूगु छना 
जित अपशोच जुल प्राणीपिसं थुजागु बृत्ति याना जूगु कनानं साध्य मदु धइगु 
श्री आर्य अवलोकितेश्वर यागु उपदेश गुणकारण्ड व्यूहे वलिराजायात कना 
तगु ख: | 
आयन उपनरकयागु वर्णन न्हय्‌यने त्यना | 
पृतिगृय नरक- हिसंक पापी अवीचि नरक मुक्त जूसानं यदि व हिंसक पापीया 
अकुशल कर्म बाकी दयाहे च्वन धासा पाप मफूतले कर्म विपाक पृतिगूय नर 
के तये यंकीगु जुया च्वन | थ॒कीयागु सम्पूर्ण बयान टिव्वट यागु टंग्युरेनं कना 
तगु दु । 
कुकूल नरक-पूतिगूथ नरक मुक्त जूसानं पाप मफूतले न्हयोने च्वंग मिछवया 
च्वंगु कुकूल नरकें वां Odd यंकीगु जुयाच्चन | 
अय: शाल्मली वन नरक- कुकूल नरक मुक्त जूसानं यदि पाप दयाहे च्वन 
घासा पाप मफूतले कर्म विपाक न्हयोने च्चंगु अय: शाल्मली वन नरके तये 
यंकी । असिपत्र नरक- अय: शाल्मली बन नरक मुक्त जूसानं यदि पापबाकी 
दया wat धासा कर्म विपाक मफूतले न्हयोने way असिपत्र बन नरके तये 
पंकी । 
क्षारोवक नरक- क्षार AS पुइगु वैतरणी नदीथ्यें जाग Aq क्षारो बक नर 
क दु । असिपत्र नरक मुक्त जूसानं पापिया अकुशल कर्म बाँकी बया च्यवन 


धासा पाप मफूतले क्षारोदक नरके तये यंकीगु यमलोकयागु चरीत्र जुया 
च्वन । 


शैव धर्मया गरुड पुराणेनं थयेहे कनातगु बु । पाप चित्त युजागु नरक भोग 


याइ धइग थ्व सूत्रे कनातगु जुल ! 
तिर श्चीनयोनि- तियंक योनिनं धा । मनुष्यथ्यें तप्थंक मवंस्ये बेकोगु घंगं 


उखे अखे याना बेंलया वनीग यात तिर्यक योनि धाइगु ख:। योनिया अर्य जाति 

| afr यको aft फुक तिर्यक प्राणी घाइगु खः । तिर्यक प्राणी फुकया 
नरक भूमि च्वंग गति भोग याना जूपिं खः। 

पैत्र (पित्रिविषय) - स॒खपचलं तापाना दु:ख जुइगु स्याने लावनिगु यात 
धाइ । प्रायः प्रेत शब्द मनष्य भूमिं च्युत जुया वनिगु सुखयाकें तापाना च्चंगु ! 
अर्थे प्रयोग जुइगु खः | उकीं प्रेतया पुचः यात पैत्र-पित्र बिषय, पित्र धका 
धाइग ख: | पित्र यागु स्थाने च्चनीगु यात पैत्र धाइगु खः | नास्तिक फुक प्रेत 
गति लावनी | अन थःगु भूमि छुनं दइ मखु । अजागु BA मदुगु स्थानयात पित्र 
विषय, पैत्र विषयनं धाइगु खः । 

असुर काय- ऐश्वर्य सुख क्रीडा । आदि देवतापिथ्यें सुखभोग याये दइमखुगु 
यात असुर धका धाइ। AACA पुच:यात असुरकाय धाइगु ख:। वनं न्हापायागु 
य: ग॒ स॒खभूमि छं नं दइमखु। व गनच्वना Tad | अनयात असुर काय भूमि 
धाइग॒ ख: | अजापि असुर प्रेतथ्यें जया च्चनी | असुर जात अनेक प्रकारया 
दु । अनेक प्रकार या असुर स्वंगु लोके व्याप्त जग॒थ्यें जुया च्वन | 

अनेक जातया असुर - सुमेरु पर्वतया क्वेच्चंपि देवता पिन्तनं असुर धाइगु 
खः । हानं त्रायत्रिंशा भुवने च्वंपिं देवताया विरोधी देवतापिन्तंनं असुर (दैत्य) 
धाइग चलन दु | 

विनिपातिक असर- मनष्य भमि च्वंपिं अबौद्ध म्लेच्छ जात पिसं “ जिमिसंन॑ 
देवतापिसंथ्यें याउँक च्चना नयगुसुख सिये दयमा धका तृष्णा कया च्चनी | 
प्राणी पिन्त दुःख विया हर्ष जुया इमित दु:ख जसां ज्यू ” धका करुणा हीन 
जूयका बौद्ध घायका च्वनिपिनं दु । अजापिन्त क्षुद्र बुद्धि जुया च्वंपिं विनिपातिक 
असुर धाइगु जुयाच्चन | करुण, हीन जूइगुनं असुर स्वभाव जूग॒लिं अजापिं 
मृत्यु जूइबले अजापिंगु चित्त चैतसिक प्राण असुर योनि उत्पन्न ज वनी | 

वैमानिक प्रेत - असुरया अर्थ शुद्र ख:सा असुर जातयात क्षत्र देवतानं 

धाइग॒ खः। हानं असुर धयापिं गुलिं गुलिं देवताथ्यें सुखभोग याना च्चं पिन 
दु । गुलि प्रेतथ्यें दुःख भोग याना च्वंपिनं दु अजापिन्त वैमानिक प्रेत धाइ । 
पाताल लोके wat fart आसुर (दैत्य) धाइगु ख: । 
लोकान्तरिक नरक- हानं चुतद्वीप लोक धातुमध्ये चक्राकार पर्वतया टीपे स्वग 
चक्र वाडया faa गनं छगु यासे चन्द्र सूर्ययागु तेज प्रकाश मथ्यंगु दु । अन घोर 
अन्धकार जुया च्चनी | अजागु स्थानयात लोकान्तरिक नरक धाइ | अनच्वंपिं 
नारकीय यातनं असुर Tey खः | अजापिं असुर जातियातनं प्रेत जाति हे 
धाइग थ्व सूत्रे कनातगु दु । 

धर्म शास्त्र महायान अध्ययन यायगु Had मदु धर्म यायगु फर्सत मदृ धाइगु 
धर्म यागु ज्योति लाभ मयागु समान जूगलिं अजापिं लोकान्तरिक नरके 
वासया वनी धइगुनं सूत्रे कना तगु दु । 

उकिया कारणा विशेष असुर जात यकों दु। अत: अपाय गति सूमिलापिन्त 
प्रेत व असुर धाइगु जया च्चन | थलि यात अपाय गतिभूमि- अर्थात अपाय 
गति लागु भूमि धाइगु ख: | पंचशील मदुग मद्यपानयाइपिं अजागु अपायगतिस 
बास यावनी । 


आनन्तर्या कर्म 


अपायगति भूमि लावनिगु काय वाक मनः: कर्म व दृष्टिः 

स्वंगु काय वाक मन: कर्म दु । कर्म उत्पत्ति याइग कारण यात कर्म द्वार 
धाइ । अकुशल कर्मया द्वार नाप सम्बन्ध जूइबले स्वंग प्रकारया 

कर्म विपाक सम्बद्ध जू बनिग॒ दु | 

काय कर्म- वाक कर्म - मन: कर्म 

कायकर्म = प्राणातिपात, अदत्तादान, काममिथ्या चारयागु यात काय 
कर्मधाइ | 

शस्तद्वारा आक्रमणयाना जीवितेन्त्रिय निपात (विघात) हिंसा याये धका अग्रसर 
जुया प्राणी हत्या याइगु यात प्राणातिपात धाइ । लोभ मल चित्तं चौरकर्म 
याइगु व प्राणी पिंगु सम्पत्ति जबर्जस्ति लुटे याना यंकीगु यात अवत्तादान घाइ । 


काम रोगं व्यभिचार याइगुयात काम मिथ्याचार धाइगु खः | 

थ्व शरीर याइगु काय कर्म खः | थ्व कायिक पाप खः। 
वारुकर्म- पिशुन बाचा, पैशुन्य, मृषावाद, मद्यपान | 
वाक- म्हृतुं असत्य खं ल्हाना चुकुलि याना ART | थम्ह अपराध यागु त्व:पुया 
असत्य वचन त्हाना मेपिन्त दोष वीगु | असत्य द्वारा AY कलह याना 
Het | अनेक मृषावादं मिथ्या वचन न्हाना- मछामजुगु धंग गफ याना 
अपोन्हिता जुइगुयात बाक कर्म धाई | 
हानं मेपिंगु मित्रतायात वियोगयाना मैत्री विलोप याइगु। प्रिय वियोग याना 
बीग अप्रिय दुःख बीगु अजागु वाक्ये चुकुलयाना बीगु यात पिशुन बाचा 
धाइ | पैशुन्य वाकनं धाइगु खः | त्वह मदुगु त्वह तया तं पिकया ईबी याना 
अश्वद्धायाना खं ल्हाइगु यात परुष बाक धाइथुजागु म्हुतु याइगु मद्यपान याइगुनं 
बाक कमं खः | थ्व बाचिक पाप खः | 
मन कर्म-लोभमूल चित्तं थः स्वार्थी जुइत दां अपोकाय॒गु लोभ चिन्तन याना 
च्वनीग यात अभिध्याक्लेश धाइ | व मननिसेँ याइगु कर्म खः | य: यिति वा 
प्राणी पिन्त अहित यायगु चिन्तना याना द्वेष चित्तं मनं तं पिकया च्वनीगु यात 
मनः कर्म धाइ | थ्वनं छगु मान सिक पाप मनं याइगु क्लेश कर्म ख :। 
य॒जाग कायिक, वाचिक मानसिक कर्म क्लेशं लिप्त जुइगु लोभ मूल, 
द्रेषमूल, मोहमूल चित्तं काय बाकचित्त अशुद्ध जुइगु खः WAN] काय बाक मन: 
कर्म याना जुइपिं अपायगति भूमि उत्पन्न ज्‌ वनीपिं जुल | अयूला त्वनीगुनं 
मन व शरीरं याइगु पाप ख: | 
सि (जुम्रा) स्यागु पाप 
सियात लुसिं क्यत्यला स्याइगुनं शरीरं यागुपाप धयातल। वनं कायिक पाप 
खः। छ्यॅने च्चंगु सि ससि म्हे च्वंगु सियात लुसिं क्वत्यला स्याइगुनं हिंसा समान 
पाप लगे जुइगु जुयाच्वन | लुसिं क्वत्यला सि स्याम्हेसितनं मृत्य॒जुइबले चित्त 
चैतसिक प्राणयात संघात नरके यंका तः ग्वगु ल्वहं तंछ्याना शासना याइगु 
यमलोक यागु चरीत्र धातुतेज राजकुमार स्वयावोगु जातक भगवान बुद्धं कना 
बिज्यागु यमद्वारा अवदाने थये कना तगु दु । उकीं सि स्यायगु नं कायिक पाप 
हे खः | धयातल | उकी या कारणे सियात लुसिं क्वत्यला मस्यासे पृथिवीले 

चाय्‌ वांछ्व्‌या बीगु सिं a: गु कर्म भोग यावनी धइगुनं कना तगुदु। बौद्ध पिसंनं 
सियात कया लुसिं क्वत्यला स्याइगु खने दया wad | “भगवान बुद्धं सियात 
कया लुसिं क्वत्यला स्याये मते” धया विज्यागु कर्म विपाके कना तगुदु । 
शैवधर्मया गरुड पुराणेनं कनातगु दु । 

थ्व सत्रे सत्य कथा ST थुकथं कना तगु दु । पंच शीलपालन याना बौद्ध धर्मे 
ज्वना च्वंम्ह छम्ह महिलानं Are महिला तता Ag पिंगु wat स्वया सिकया 
लुसिं क्वत्याला स्याइगु बानी जुया च्वन | सुनानं सिस्याये मत्यो धापिं agi सि 
स्याइम्ह महिला अन्तिम काले मृत्यु जू बले वयाग चित्त चैतसिक प्राण यमदूतं 
यंका यमलोके फइनं च्चकातल | दक्षिणढोकाया खापां काका तल | ल्वहंतं 
TATA तल | यम दूतं थथे धया च्वन | “छं चिधिकम्ह निर्वल प्राणी सि यात 
कया लुसिं क्वत्यला छाय्‌ स्याना वयागु ? थ्वहे पापं छन्त थये जग |: | छं 
पंचशील कया सियात स्यागु प्राणातिपात कर्म याना वोम्ह AAT BATT कर्मभोग 
याये मागु जुल” धका यमदूतं धया च्चंवले उम्ह कर्म भोगी महिला नं. 
पश्चाताप कया vat धइगु कर्म वियाके कना तगु दु । उकिया कारणे 
चिकिधिकम्ह निर्वल प्राणी यात स्याये मज्यूगु दया करुणा तयेमाग्‌ घर्म लुमंका 
परमार्थ धर्म याये सेके मागु जुल। परमार्थ धर्म अर्थ, काम, मोक्ष, चतुर्वर्ग फल 
लाभ यायगु चर्य महायान घर्म खः | 

धर्म सीकेगु, धर्मयागु महत्व अध्ययन यायु धर्म म्हसीकेगु | 
अर्थ - धर्मयागु तत्वज्ञान सीका चर्य यायग । अर्थ प्रतिसंविद खः | 
काम- धर्मयागु ज्ञान चिन्तना याना बुद्ध लुमंका च्वनेग | 
मोक्ष- निर्वाण जुया वने दइगु शुन्यता ज्ञान धर्म नैरात्म्य ज्ञाने च्वनेगु खः | 
थृलिप्यंगु चर्तुवर्गं लाभ यायगु महायान ज्ञाने च्वनेगु परमार्थ धर्म खः | यकी 
मेगु खं आपालं दु । 
दुर्गति भोग याये म्वाकेत थुजागु ज्ञान सीकेमाग जल ॥ 


aX 


दृष्टिकर्मपथ 


ग्रहण याये योग्य वबस्तयात विपरित याइगु वृष्टि स्वंगु कर्म पथ दु | 
दृष्टि स्वंगु प्रकार दु । मिथ्यादृष्टि । अहेतुक दृष्टि । अकृय दृष्टि । 
मिथ्यादृष्टि- विपरीत रुपं ईवियाना अप्रिय दृष्टि असत्य धारणा याइगु | 
आत्मावादी जूइग। मिथ्या आचारण यात विश्वास याइगु दृष्टि यात मिथ्यादृष्टि 
धाइग ख: । 
अहेतक दृष्टि-कारण मुगु, छुनं फल मदुगु ज्या कया कर्म यागु ज्ञान कनिम्हेसित 
ईखदृष्टि लगे याइगुयात अहेतुक दृष्टि धाइ । म्हुतुं नाइक खं ल्हाना, कारण 
मदग चिन्तना याना अप्रियता क्यनीगुयातनं अहेतुक gfe धाइ | अथेहे महायान 
धर्मया विपक्षि जया अधर्म धर्मे लगे जुइगु दृष्टियातनं अहेतुक दृष्टि धाइगु खः। 
अकय दृष्टि - अकुशल कर्म याइ बले छुं नं. मखु ल्यायूमदु, बाँलाइगु खः 
धका हयेका कुटिलता जुइगु दृष्टियात अकय वृष्टि धाइ | हान बुद्ध वचन सत्य 
ययार्थ लिखित बोधिज्ञान महायान सफुयात कुं खिना अयोग्य वुष्टि लगे याइग, 
याकिगु यातनं अकृय दृष्टि धाइगु ख: | वनंमनं: कर्म a: | थुगु दृष्टि लगे aft 
फक अपाय गति लावनिगु स्वंगु SATA क्लेश त्यागयायेमा धइगु ज्ञान बुद्धोपदेश 
बोधिसत्वं कना वंगु सूत्रे कना तग दु । थुजोगु स्वंगु वृष्टिकर्म अंगिकार याना 
मृत्यु जया वंपिं अपायगति भोग याना लिपा छको मनुष्य AAT जन्मका बले म्ह 
अलक्षण जया जन्म काग कर्म विपाकनं कना तगु दु । 


प्रजापराघ 
ईष्या: शोक: भयः क्रोध: मान: द्वेषादयश्च ये । 
मनो विकारस्तेप्यक्ता: सर्वप्रज्ञापराधरा: ॥ 
ईर्ष्या याना जुइग मनेशोकलगे जुइक दु:ख बीगु, भय Rat डर, त्रास बीगु, 
अनावश्यक जरंग तं पिकया क्यनीगु अभिमान याना द्वेष याइग आदि सम्पूर्ण 
अकुशल गुम्हेसिनं मनो विकार जुइगु ज्या याइ'। वयात प्रज्ञापराध धाइगु 
ख: । थ्वनंछगु अकुशल पप |S: | यजागु अकुशल पाप कर्मयापिं मृत्यु WaT 
बंपिनं दुर्गति भोग यायेमागु कर्म विपाक जन्मपतिकं रोगी ग्लानी जुया आयुक्षीण 
जुया दुख भोग याना जूगु दुश्चरित प्राणी पिंगु अकुशल स्वभाव प्रदर्शन याना 

क्यंपिन्त सुनां उद्धार याइ ? 


Ud कषाय क्लेश अकुशल मूल 


१) aor कवाय - हिंसा विहिसादि २४ प्रकार क्लेश हिंसा धइगु प्राणाति पात 
प्राणीपिन्तं विघात याना स्याइगु । विहिंसा घइगु मनख्वेका बीगु, मने दुःख 
तायूका मैत्री विच्छेद याना वीगु हिंसा समान जूगुलिं विहिंसा धाइग खः | 
थुजागु यात क्लेश कषाय धाइ । 
२) दृष्टि कवाय - ga ईवियाइगु दृष्टि | असत्य दृष्टि तया जूइगु । 
गुरु समानपिं व कल्याणमित्र पिन्त द्वेष याना अप्रियता दृष्टि तया जुइग यात 
धाइगु खः | 
३) छत्र कवाय- प्राणीपिंगु मनयात दुःख तायका द्रोह याना परुषवाक यानानं 
अपो अन्याय याना AST | 
४) आयु कषाय - आयु क्षीण जूयेक देव देवी स्याने व थः गु छें पशु स्याना 
मांसाहार याना जुइगु | देवदेवी स्थाने पशुवलि विया धर्मलाभ जुइमखु । पशु 
तरेजुइगुनं मखु | थ्व मिथ्या dala धर्मे लागु फुकं आयु कषाय धाइ | 
५) कलेउकवाय - कल्पपतिकं दुःख जूइक मभिंग कर्म याना जूइग युजोग पंच 
कषाय कर्म क्लेश अधिमात्रता ज्‌ वइगु खः | पंचकषाय अकुशल कर्म याना 
जुइपिं असंख्य कल्प तकनं जन्म मृत्यु अपो जुइक कर्म भोग याना AT जल 
थुजापिं आयु क्षीण जुइ | 
संभिन्नालाप पारुष्य: व्यापादः नरके द्विधा | 
समन्वागमतो ५ भिध्या मिथ्यादृष्टि क्रौत्रयः ॥ 
संभिन्नालाप, पारुष्य, व्यापाद कर्म याइपिं निगु प्रकार नरके बास यावनी | 
अभिध्या, मिथ्यादृष्टि च्चे wary स्वंगु समेत पापयापिं नरक समान उत्तर 
कुरुक्षेत्रे वना कर्म भोग यावनी | अजापिं क्लेश धारकत अजागुहे क्लेश 
धारक जुया क्लेशया समन्वागत जुया अशुभ कर्म, कर्म विपाक भोगयाना 
जूइगु जुल । 
संभिन्नालाप, पारुष्य, व्यापाद, अभिध्या व मिथ्या दृष्टि युलि न्यागुलि लगे 
जूपिं पंचकषायक्लेशे प्रवेश जूपिं जुया च्वनी ॥ 

अभिधर्मार्श संग्रह अनुसार 
आयु प्रमाण 


देब भूमिया आय प्रमाण व मनुष्यया आयु गणना ल्याख 


२००००० 


यकी देवताया आयु AY गुणा दु धइगु ल्या कना तल ब्रम्हाया आयु 
आकाशानन्त्यायतने आयु २०,००० महाकल्प 
विज्ञानानन्त्यायतने आयु ४०,००० महाकल्प 
आकिञ्चन्यायतने आयु ६०,००० महाकल्प 
नेव संज्ञानासंज्ञायतने आयु ८४००० महाकल्प 


आचार्य वसु बन्धुकत अनुसार 
नैवसंज्ञाना संज्ञायतने वा भवाग्रे ८०,००० ATA 
कनातगु खने दया च्चन | 

AHA Gs वनी बले सछिगु युग वनी मनुष्यया दिन ४ ३२०००००० वर्ष 

समय वनी घइगु श्वेतवाराह कल्पे कना AT दु। ४३ करोड बीस लाख 
मात्र अंक च्चयातयु खनेदु | देवताया १ हजार युग वनीवले मन॒ष्यया १ कल्प 
जुड । मुनध्यया जन्मंनिसें मृत्युतकयात मृतकल्प धाइ | अमरकोशे । सत्य, 

त्रेता, द्वापर कलि प्यंगु युगयात छगु भद्र कल्प धाइ गु कना तग दु । 


३८ 


आचार्य वसुवन्धुकृत अभिधर्म कोष लोक निर्देश अनुसार 
आयु प्रमाण 


देव भूमिया आयु प्रमाण व मनृष्यया आयु गणना न्याख 


चातुर्महाराजिक वेव भुवने 
नात्रिशाेव भुवने 
१४५८०००००० 


तुषितादेव भुवने ४००० 
निर्माणरति बेच भुवने 
परनिर्मित्त वशवर्ति देवभुवने ९,२१,६०,००००० 


नुणां वर्षाणि पंचाशदहोरात्रो दिवौकसाम्‌ । 
कामे धराणां तेनायु: पंचवर्ष शतानितु ॥ 
थ्व बुद्ध वचन खः घयातगु दु | 

मनुष्य पिंगु दिन दँ (५०) न्येदं वनी बले चतुर्महाराजिक कायिक देवतापिनि 
छगु अहोरात्र चछिन्हिछि जक वनी । अनया देवतापिनी आयु न्यास: वर्ष दु । 
मनुष्यपिंगु दिन १०० वर्ष वनीबले त्राय त्रिशादेवता या छगु अहोरात्र चछि 
न्हिछि जक वनी । व देवताया आयु द्विगुणा इलछि वर्ष दु । यामभवनया 
देवतांपिनि चछि frets वनीबले मनुष्य पिनि २०० निसः वर्ष वनी | अनच्वापि 
देवतापिनि आयु २००० निढ वर्ष दृ । थुगु प्रकारं च्वेकनागरथ्ये देवता पिनि 
ATTA आयु दु | 

चतुर्महाराजिक देव भुवने च्चंपि देवताया सम्पूर्ण आयु प्रमाण सन्जीव नर 
के च्चंपि प्राणीया छगु अहोरात्र चछिन्हिछि जक वनी । थगप्रकार अहोरात्रनिसे 
लछि व दछि दयूका ५०० न्यास दँ- संजीव नरकया आयु प्रमाण दु । संजीव 
नरके च्च॑पिं प्राणीया थःगु हिसाब ५०० न्यासःदँ स्वया अपो च्वनी मखु | तर 
व अवधिस्वया न्हापा यागु पूर्वकर्म अनुसार जुइगु खः धइगु बद्ध वचने कना 

तग खः । त्रायत्रिशा देव भुवने walt देवताया सम्पूर्ण आयु प्रमाण कालसूत्र 
नरके safe प्राणीया छगु अहोरात्र चछि न्हिछि बराबर जक वती । थुगुप्रकार 
याग अहोरात्र ्रायत्रिंशाबेव भुवने च्वंपि देवताया सम्पूर्ण आयु प्रमाण कालसूत्र 
नरके च्वपि प्राणीया छग अहोरात्र चछि न्हिछि बराबर जक वनी । थुगु प्रकार 
यागु अहारोत्रं लछि व दछि दयका gate वर्ष कालसूत्र नरके च्वपिं प्राणीया 
आयु प्रमाण दु । 
याम भूवनया देवतापिंगु सम्पूर्ण निद्र आयु प्रमाणं संघात नरके च्वंपिं 
प्राणीया छग॒ अहोरात्र चछि न्हिछि जक वनी | थुगु प्रकार यागु अहोरात्रं लछि 
व दछि दयका संघात नरके च्चंपि प्राणीया आयु निद्द वर्ष आयु दु । उकीं 
नरके च्चंपिसं आपालं वर्ष तक वुःखसिया च्वनीगु जुल | 
तुषिता भुवनया देवतापिनि प्यं सम्पूर्ण आयु प्रमाणां ज्वाल रौरव नरके 
च्वपिं प्राणी पिनि छगु अहोरात्र चछि न्हिछि जक वनी । थुगु प्रकारयाग 
अहोरात्रया प्रमाण हिसाब ज्वाल रौरव नरके च्चंपिं प्राणीपिनि ag वर्ष छगु 
संवत्सर काल आय प्रमाण दु । 
ब्रम्हाया छनहु दिन वनी बले सछिगु युग वनी | मनुष्य यागु दिन तृयालीस 
करोड बीस लाख दिन वनी धाइगु बोधिसत्वं थ्व सूत्रे कना तगु दु । व 
बोधिसत्व बुद्ध जुइम्ह खः | 
wag निर्माणरति देव भुवने wd पि देवताया आयु प्रमाणं धुम्र रौरव 
नरके च्वंपिं प्रणीया आयु व परनिर्मित वशवर्ति भुवने च्वंपिं देवताया आयु 
प्रमाण नं उलिहे खः धका सत्यरुपं कनात गु दु | 
महातापन नरके च्वंपिं प्राणीया आयु प्रमाणं अन्तर कल्प अर्धकाल बराबर 
दु । छगु अन्तर कल्पया दिन अवीचि नरके च्वंपिं प्राणी या आयु बराबर 
दु। उर्की मनुष्य जुया जनम का वनेत दुर्लभ जुइगु जुल । अथे जुगुनिमित्तं 
मनुष्यजन्मया जीवित काले बोधिचित्त धारणायाना बुद्धघर्मया उपाय कौशल्य 
नान परिपक्व जुइका बुद्ध महात्म्य व सत्व महात्म्ये ज्ञाने च्चनेमा धइगु 
महायान दर्शन कनातगु दु । सज्जनत सज्जनहे जुयाच्वनी | दुर्जनत दुर्जनहे 
नुयाच्चनी ।मूर्ख पिसं युजागु ज्ञान सीकेगु कुतः याइमखु । छगु लोक धातु 


४0 


उत्पन्न नुया अन्तिमे मबया वनिगु यात नं. छगुकल्प घाइगु ख: छगु लोक धातु 
उत्पन्न जुया अन्तिमे मदया ay संख्या कनातगु मदु | 


कल्पमेद 


बुद्धोपदेश कल्पभेद सूत्रे कना तगु कथं कल्पभेद प्यंगु प्रकार दु । सम्पूर्ण प्राणी 
गणपि निर्वाण (मोक्ष) लाभ मजूतले कल्प कल्पान्तर तर्क दुःख भोग याना 
च्वनी | घैगु बोधिसत्वं युकथं च्वया त गुदु। प्यंगु प्रकार कल्प दु । आयु कल्प । 
अन्तर कल्प | असंख्येय कल्प | महाकल्प | छगु कल्पया ala संख्या दु धदगु 
अनुमान यायगु कठिन ख: | 

१) आयुकल्प - संसारे प्राणीपिंगु आयुया परिमाण बढे जुया दना हानं आयु 
क्षय जुया वनी । थुजागु प्रकारं आयु बढे जया वनी | हानं आयु क्षय जया 
वनीगु यात संसार व भूमियात आयुकल्प घाइगुख: | 

२) अन्तटकल्प - असंख्येय कल्पनिसे विस्तार विस्तारं आयु क्षय जुया वना 
भझिद (१० वर्ष) तक आयु थ्यनी | हानं feed आयु प्रमाणं निसें प्ण्यफल 
विस्तार विस्तारं ८०,००० आयु बढे जुया वना असंख्येय कल्प तक थ्यनी । 
थ॒गुप्रकारं आयु यागु छगु अवरोह यात अन्तर कल्प घाइगु ख: | 

THAT तात्पर्य चयूदो (८०,०००) वर्ष आयु frat घटे जुया Had aa आयु 

थ्यनी | थ्वयात आयु कल्प घाइग |: | हानं fend frat आयु बढे जया चय्दो 
वर्ष तक आयु थ्यनी। TANT प्रकारं आयु बुद्धि अवरोह जुइग यात अन्तर कल्प 
धाइ | 

३) असंख्येय कल्प- नीगु अन्तर कल्प वनीबले छगु असंख्येय कल्प जुइ । 
गुलिसिनं थथे घाल- Ra ait अन्तर कल्प वनीवले Gy असंख्येय कल्प जुइ । 
थुगु विषय विवाद जूगु दु । तर बुद्ध वचन अनसार अन्तर नीकोतक विते 
जुयावंगु यात GT असंख्येय कल्प Ag धइगु बुद्धवचन पायछि जुगु दु | 

४) महाकल्प-नीग॒ अन्तर कल्पया AY गुणा ८० तक अन्तरकल्प वितेजुया 
वंगु यात महाकल्प घाइग ख: | 

थ्व हिसाब प्यंगु असंख्येय कल्प वितेजुया बंगुया छगु महाकल्प खः | 
४१ 


गुकथं धासा सछिगु योजन ता: हाकगु गोदाम भण्डारे SAT ईका पुसा 
भरे याना सछिद वर्ष छाव छाव ईकाग्व प्यहांवनी बले गुलिबर्षे दक्ख ईकाग्व 
aet बनी । ब स्वयानं अधिक वर्ष वनीबले छगु महाकल्प वनीगु जुयाच्यन, 
धइगु अधिधर्म कोशे उल्लेख जूगु वु | 


असंख्येय कल्प प्यंगु प्रकार बु | 
संवर्तकल्प ।संवर्तस्थायी कल्प | विवर्तकल्प । विवर्तस्थायी कल्प | 


संवर्तकल्प धइग (प्रलयकाल) स्वंगुप्रकार दु। गुगु बखते संसारे मि oan वइगु 
अग्नि प्रलय जुडा वयात तेज संवर्तकल्प घाइगु खः | 

गुग॒ बखते संसारे लखं त्व पुइगु जल प्रलय जुइ | वयात आप (जल) संवर्त 
कल्प धाइ । 

गग बखते गोफय्‌ वइगु वायु प्रलय जुइ | वायु संवर्तकल्प धाइगु खः | 
थुलिस्वंगु प्रलय काल यात संवर्तकल्प धाइगु खः। 

अग्नि व वायुयागु प्रलय काल- जब संसारे न्हापां अगिन प्रलय ag । 
संसारे मिछवया वइगु अग्नि प्रलय जुया लिपा हानं भृष्टि ae । श्रृष्टिया लिपा 
हानं अग्निप्रलय जुइ । थुगुप्रकारं श्रृष्टि जुया न्हय॒को तक अग्नि प्रलय जूइवले 
लिपा च्याको (८) तक जल प्रलय जुड । थुगु प्रकारं अथे जुंजुं न्हयूको तक जल 
प्रलय जुड धुंका हानं न्हयूको अग्नि प्रलय जुल धासा वा प्रलय कालया संख्या 
६२ तक पुरा जुइ । अनंलि (६४) ख्वी प्यको तक वायु गोफय्‌ वइगु प्रलय 
ae । अग्नि वा वायु यागु प्रलय काल AA जुइगु खः। धइगु बुद्धोपदेश कनातगु 
वु । थ्व महायान सूत्रे कना तगु खः । 

संवर्तस्यायी कल्पे - च्चे कनागु अग्नि वायु प्रलय जुया लिपा श्रृष्टि जूगु 
विचेयागु ई व्यः यात संवर्तस्यायी कल्प धाइगु ख: गुकथं धासा छगु ग्रामे अग्नि 
प्रलय जुइबले व ग्राम लिपा न्हापाया at जागु निर्माण जूइमखु | नष्ट रुपं 
जुया च्चनी । युगु प्रकारं कल्पया दको वस्तु नाश जुइबलें अग्नि शान्त जुया 
वनी | अनं लिपा न्हूगु कल्प निर्माण ag । महाबृष्टि जुइ मखु । अजागु 
अवस्याय्‌ च्वंगु समय ईव्यः यात संवर्तस्थायी असंख्येय कल्प धाइगु |: थ्व 

संवर्त स्थायी अस्ख्येय कल्पनं महाकल्पया wy चौथाइ काल बराबर नुर । 
संवर्तस्याथी कल्प धइगु प्रलय अन्य शून्य अन्धकार जूगु यात धाइगु खः | 
विवर्तकल्प - श्रृष्टि जुया उत्पन्न जूगु बते महाबृष्टि जुया च्वंगु कालं निसे 
हया चन्द्रसूर्य यागु भ्रमण काल तक व्याप्त ay ई व्यो समय यात विवर्त कल्प 
(असंख्येय कल्प) घाइगु खः | 
विवर्तस्थायी कल्प - प्राणी पिंगु स्थिति असंख्येय कल्पया ६४ तक अन्तर 
कल्प पुरा जुइबले यदि प्रलय जुल धासा छगु लाख करोड, चक्रवाड देश ग्राम 
नगर फक छकलं नाश जुया छगु qe | अनंलि अनावृष्टि qe । अनंलिपा अति 
वृष्टि जुइ । अनंलिपा दुर्भिक्ष ag । युजोगु समय यात विवर्तस्थायीकल्प घाइगु 
ख: । 
थुजोगु अगिन व वायु प्रलय कालेजन्मकावइपिं प्राणी पिन्त आपासं दु:ख 
He | नरके CAAT दु:ख जूगु स्वया अपौ असहय रुपं अपाल दुःख जुइ | नरके 
च्वना दुःख जूगु स्वया अपो असह्य रुपं दु:ख जुया च्वनी । सम्पूर्ण प्राणीपिसं 
थौया मनुष्य जन्मे अवुरशल कर्म याना मृत्यु जया वपि क्लेश 
घारीत नरक च्युतजुया दलंदोवर्ष तर्क नरक थाहाँ वये मफया aft फक 
प्राणीत प्रलय काल विवर्तकल्पे मुनष्य जुया अन्म का बडा अवसेन दुःख भोग 
याना च्वनीगु जुल धइगु सीका बोधिसत्वपिर्स बधिचित्तोत्पाद याना प्रलय 
काले उत्पन्न जूवने म्याक बोधिसत्व चर्य बुद्धकार्य थुगु जन्म निरसे भिंगु 
आचरण याना याकनहे बुद्धत्व पद लाभ याना Say कस:याइगु जया च्यन | 
अथे जूगुलिं सुयातनं मने दुःख ताइगु अकशल कर्म याना जुये मञ्युगु जुल | 
Cae कारणं सकल प्राणीपिं अपाय गति भूमि मशाकेगु उपाययाना थ्व 
उपाय कौशल्य प्रयोगयाना अपायगति मरक भूमिसंग्रह सूभ- बोधिसत्वं ay 
च्वया AH प्रचार याना सगु खः। थ्व बोधिसत्व प्रणिधान सूनर खः | 


ve 


प्राण foat वनिमु मार्मया फल 


भगवान बुद्धं प्राणीगणपि मृत्यु जुइबले शरीरे च्चंगु प्राण नवद्वारं पिहां 
ater मार्गफल थवे कना विज्यागु दु | 

स्वाभिगामिन स्वर्गस्य विन्चुनारुप वेहिन: | 

ऊर्ध्वेन रुपधातुग्च शुभन्तं गवि भेवितम्‌ | 


सकल प्राणीपिनि थ: गु शरीरे च्वंगु प्राण वायु पिहांवनि बले विन्दु रुप 
जया वनी । यदि भिंगु मार्ग पिहां वन धासा स्वर्ग बास जुइ | ऊर्घ्वस्थान 
(चसुप्वाल) पिहां वन घासा रुपधातुयानं च्वेलागु उच्च स्थाने भिंगु सुखमय 
मोल (निर्वाण) भुवने बास जूवनी | तर निर्वाण लाभ मजूतले थथे जुया 
च्वनीग क्वे कनाग दु | 
wet भवति नासानां कर्णा भ्यां किन्नर तथा | 
चह्मृभ्यां यवि गतो बेव नरराजो भविष्यति ॥ 
न्हायप्वालं प्राण पिहां वंसा यक्ष जुया उत्पन्न जूवनी | न्हायपन प्राण पिहां 
वंसा किन्नर जुया उत्पन्न जूवनी | मिखां प्राण पिहां वंसा मनुष्य लोके मनुष्य 
नातुं जुया उत्पन्न जवनी | धर्मात्मा त्यागी तप ध्यानं सिद्धि लाभ याइ पिसं देह 
त्व: ता वनीबले यवि मिखां पिहां वन धासा देवराज समान मनुष्यया जुजु जुया 
उत्पन्न जवनी । 
बाकद्वारस्य प्रेतानां मुत्रेण तीर्यकस्तथा | 
अपाने नरक यान्ति मोक्षाणां गतिरन्यथा । 
हस्तपाद तथा यान्ति पशुपंछिगतो भवेत्‌ ॥ 
पैशुन्यवादीत म्हुतुं प्राण पिहां वनी । पैशुन्यवादी खरवाक याइपिम्हुतुतु प्राण 
पिहां वना प्रेतलोके उत्पन्न जवनी । लिंगद्वारं प्राण. पिहां वंसा तिर्यक लोके 
उत्पन्न जूवनी | अपाने गुदद्वार गण पिहां वनीपिं नरके उत्पन्न जवनी | ल्हा 
व तृतिं प्राणपिहां वन धासा पशुपंछि ज्‌ वनी । थुगु प्रकार प्राणी पिसं कर्मभोग 
याना जुहगु जुल । 

यदि प्राणायाम उचित समये चसुप्यास प्राण पिहां वने फत घासा सुगतिलाभ 
जुइ । तर अन्तिम काले मजूस्ये fers प्राणायाम याना प्राण पिहां बन घासा 


प्राणघात (आत्महत्या) यागु तुल्य जुया बुर्गति बास जुइ। व अकाल मृत्यु धाइगु 
खः | उकी fae प्राण त्याग याये मञ्यूगु जुया च्वन | 


आत्महत्या यागु फल . 
आत्मानमात्मना हत्वा विष शस्त्रानसादिभिः | 
वसन्ति नरके घोरे ते ५ पि सर्वेरूषन्विता: | 
गुम्हेसिनं थः थम्हं विषनया, थःगु शस्त्रं किया, खिपत चिना, थःगु म्हे मिछव्येका 
आत्महत्या याना मृत्यु जूपिं भयंकर नरके बास यावनी | थ: HF थःगु 
शरीरे चोट परे जुइक आत्मघात याइपिं ग्यानापुगु नरके प्रेत जुया दुःख 
स्यूबनी धइगु HAGA कनातगुवु | अजागु कर्म विपाक कथानं कनातगु दु । 
स्वस्वकर्मकतं चैव कर्मभूमि प्रदर्शकः ।- 
ुर्गतिं सुगतिं चैव स्वकर्मेण फलं भवेत्‌ ॥ 
थःगु कर्म गुजोगु खः उजोगु कर्म भूमि क्यने यंकीगु जुया च्वन । दुर्गति 
जूसां सुगति जूसां थःम्हं यागु कर्म भोग कर्म विपाक भोग याना ag । घइगु 
बुद्ध सकल यात कना विज्यागु खः | 
संसारयागु बन्धने लाइगु राग दवेषमोहयागु तृष्णाकया च्यंम्ह चित्तं यःतहे 
नरके कुतका Gee | अजाम्ह शत्रु समान राग SAA यागु तुष्णारुपी छे च्यना 
लाभं थः जक सुख भापीगु पंजले च्वंम्हचित्त यागु वशेच्चना पिने सुला ज्वनेगु 
याउँका च्वंसानं Tad सुखलाभ जुइमखु | लिपा ट्रलछिगु दुःख सिउ लिउ 
वया काल न्हयोनेच्चं बहबले थःगु प्राणयात कष्ट जुया मृत्यु AY | रागद्वेषमोहं 
दुर्गति जू वनी । 
कोमल जुया VAY क्यातुगु म्हे क्वागु लखं वा क्वागृ चिकन Grae असहय 
धा जुइ । अथेहे प्राणीपिन्त मने दुःख तायुका ब्यूम्हेसिनं अकर्तव्य arg | वयात 
भविष्ये सुखलाभ ayy मार्गन्हयोने वइमखु । मी पगु at दुःख जक जुया 
च्चनी । 
यथे धका भगवान बुद्धं प्राणी पिंगु आशय सीका पुण्य साधम यायगु शक्ति 

बल्लाकेत क्षमा धारी जुइगु बोधि ज्ञान धारणा याना च्वनेगु थ्व जीवनया 
सारत्व खः sey शिक्षा सम्वर कना विज्यात। शिक्षा सम्वरे वुर्गति जुइगु ज्या 
यायेमते धका आपलं ज्ञान कना तगु दु । शिक्षासम्वर धइगु बोधिज्ञान खः | 

शिक्षासम्वरे बुद्धं थे कना तगु दु । गुम्हेसिनं शिक्षासम्वर यागु ज्ञान 
धारणायाना शान्त Fat च्चनी | व लिपा सुखावती बास जूवनी बले बुद्धत्व 
सिद्धिलाभ जुया निर्वाणगति प्राप्त जुइ । 

स्वंगुप्रकारया पाप पुण्य कर्म 

संसारे सम्पूर्ण प्राणीत शुभ-अशुभ कर्म लाभ जूइगु स्वगु प्रकारया 
पाप-पुण्य कर्म दु । १) दृष्ट धर्म वेदनीय कर्म | २) उत्पद्य वेवनीय कर्म 
३) अपर पर्याय वेदनीय कर्म । 


१) दृष्ट धर्म वेदनीय कर्म- थुगु जन्मे पाप पुण्य यागु फल लाभ जुहगु कर्म । 
गन उत्पन्न जुइ | अनया जन्म कर्म फल विपाक जुड | 
२) उत्पद्य वेदनीय कर्म - मेगु जन्मे कर्मफल लाभ जुइगु कर्म | पश्चात्वरती 
जन्मे फल विपाक जुइगु कर्म | 
३) अपर पर्याय वेदनीय कर्म - मेगु स्वंगु जन्मया न्हापा व लिपा यागु जन्सया 
निगु कर्म विपाक भोग याइगु व अयेहे जन्म जन्मान्तरे कर्मफल लाभ जुइगु 
विपाक दुःख कर्म । | 

थुजागु प्रकार प्राणी पिसं स्वंगु कर्मलाभ जुया च्वनीगु उत्तम मध्यम अधम 
धर्मक्रिया द्वारा कर्मभोग याना च्वनीगु जुया च्वन । 

भगवान्‌ बुद्धं थ्व आज्ञा जुया विज्यागु दु । 

मृषावादप्रसंगाच्च सर्व शिक्षा भ्यति क्रमे |: 

प्रतिक्षेपण सावद्यात्‌ मद्यादेवान्य गुप्तये ॥- 

अर्थात मृर्षावाद (MAT खं) प्रयोग यागु प्रसंग सम्पूर्ण बुद्ध शिक्षा लाभ याये 
फइमखु | बुद्धशासने च्वनेगु महायान यात श्रद्धामतगुलिं विपक्षि जुगु पाप भोग 
याइ । मद्यपान यागुलिं बोधिचित्तोत्पाद ज्ञानया शिक्षा अनुसार आचरण 
यायेफइमखु । 

मुषावाद व पैशुन्यवाव प्रयोग याइगु वुश्चरित स्वभाव ख:। Gey काय दुश्चरि 
त जुया च्वनिगु जुल । काय दुश्चरित दुस्कृति दोषं पंचतत्व कुपित जुया 
शरीरया मर्म स्थाने आघात जुया वइ । शरीरे च्वंगु पंचतत्व प्रकोप aaa 
बातिक पैतिक श्लैष्मिक क्षुब्धया आयुक्षय नुइगु रोग जुइबसे शरीर ग्लानी 
जुया मरणान्त जुइ । Tat काय दुश्चरित जुइगु अकुशल कर्म याये मज्य्‌ | 
धइगु बोधिसत्वं प्रणिधान सूत्रे कना तगु दु । मृषावाद पैशुन्यवादयाना जुगु दोष 
काय दुश्चरित जुया याकनं भरणा जूइगुनं कना तगु दु । 
बोधिसत्व यागु प्रणिधान सूत्रे आयुर्वेद शास्त्रे च्चंगु ज्ञान Jed कनातगु 
दु । मृषावाद पैशुन्यवाद खरवाक याना जूगु दोषं त्रिदोष (वातपित्त कफ) 
शरीरे Vay पंचतत्व पृथिवी जल तेज वायु आकाश घातु प्रकोप जया शरीर 
ग्लानी जुया वनी | सदां रोगी जुया च्वनी | मृषावाद पैशुन्यवाद खरवाक याना 
जुगु ate वात पित्त कफ विकार जुया शरीरयात वधक याइम्ह जुइ । सुनानं 
वधक याइगु मखु | राग द्वेषमोहया वशे way फलं वात पित्त कफ बढे नुया 
रोग जुइगु । मृत्यु जुइगु मभिंगु स्वभाव मदेका बीग कारणे उपाय कौशल्य 
प्रयोग यागु बोधिसत्वया प्रणिघान जुया च्वन | अल्पायु जुवा अल्पफल भोग 
याये मालिगु मूर्ख पिसं थुजागु कर्म याना च्चनी | धइगु बोधिसत्वं थुकथं 
बुद्धोपदेश कनातगु वु | 
मूर्खानां पण्डितो द्वेषो महायानंच क्षेपकम्‌ | 
तत्र ते मृत्युकाले 5 स्मिन्‌ रौरवं नर ब्रजेत ॥ 
मूर्खपिसं पण्डितयात द्वेषभाव याना च्चनी | अथेहे महायान यात हीनभावं 
क्वहयंका च्वनी | अजापिं मृत्युकाले रौरव नरके पतन Saat | at छिभिसं 
सुयातनं हीन भावं क्षेपक BA मते ॥ 
प्रोहतः संस्कृत येन न मन्येना 5 पठेन च I 
अक्षद्धा निरयं यान्ति दुर्गति न सुखालये ॥ 
गुम्हेसिनं संस्कृत विद्या यात द्रोह याना च्वनी | संस्कृत विद्या संस्कृत भाषा 
यात द्रोह याना च्चनी | संस्कृत विद्या संस्कृत भाषा यात अनादर याइ | श्रद्धा 
मतइ | संस्कृत शास्त्र नष्ट याह अजापि दुर्गति बास जुया नरके पातन न्‌ 

खनी । सुखालये निर्वाण साभ जुइगु मार्ग खनी मखु I 
बोधिसत्वं भक्तजन शिष्य पिन्त आज्ञा जुया विज्यात - हे शिष्य कुलपुत्रपिं 


अल्पापु भोग याइपिं बुष्टपिसं भुजागु खुगु क्लेश धारणलाई । राग-छलकपट 
याना भः स्वार्थी जुइत अपो राग कया च्वतीगु | प्रतिघ-द्रेष भाव याइगु । 
मान अभिमानयाना जुइगु । अविद्या-मोहे भुले जुया मूर्ख ज्ञान धारणा 
याइगु । कुदृष्टि खराप दृष्टि तया जुइगु। विचिकित्सा- उत्तम महायान यात 
लिपा वोग अष्टजुइ धुंकल धका कुंखिना जुइगु। युजागु खुगुप्रकार क्लेश लिप्त 
जम्ह व्यक्ति नरकेपतन जुया say कर्म विपाक कना तगु वु । 
(१२) fie निगु प्रकारया अकुशल मूल चित्त दु । 
(द) प्रकारया अकुशल लोभमूल चित्त | 
२) निग प्रकारया अकुशल द्वेषमूल चित्त | 
२) निगु प्रकारया अकुशल मोह मूल चित्त । 
थलि कि निग प्रकारया चित्तं राग द्वेष मोह क्लेश धारणा याम्ह गुगु हालतेनं 


सुगति लाभ जुइमखु | थ्व फुक अपाय गति लावनिगु कुकत्य जुया च्चनी | 
किंचित्तमात्र क्लेश स्वभाव जूसानं कर्म भोगमयाय्‌क पाप Har वनीमखु। चित्ते 
क्लेश लिप्त जया हे च्चनी।किंचितमात्र क्लेश स्वभाव जूसानं कर्मभोग मयायकं 
पाप फुना वनीमखु। चित्ते क्लेशं लिप्त जुया हे च्वनी | अजापिंके बोधिचित्तोत्पद 
याना fay प्रणिधानयायगु शक्ति दइमखुगु जुल । धइगु कर्मविपाक सूत्रे 
कनातगु दु | 

क्लेश किचित्‌ मृदु । क्लेश मध्य | क्लेश अधिमात्रता | 

जू वनिगु क्लेश कर्म यागु अंश प्रयोग याना ल्यायमदु । छुँ नं. जूइ मखु धका 
थगु चित्त आवरण जुइका च्वनी | व क्लेश मृदु क्लेश मध्यं लिप्त जुइका 
च्चनीगु खः | जवर्जस्ति मिचे याना यदी प्रयोगयात धासा क्लेश अधिमात्रता 
जूवनी । युजोगु यात भावना हेय क्लेशं लिप्त जूगु आसव धर्म धाइगु खः । 

च्वेकनागु क्लेश कर्मया अंश भ.तना हेय्‌ क्लेशं च्यागु प्रकारया लोभमूल 
चित्त, निगु प्रकारया द्वेषमूल चित्त, निगु प्रकारया मोहमूल चित्त जुया वइगु बु । 

अदत्तादानयाना काइगु | अनेक छलकपट लोभ याना हरण याना यंकीगु 


YE 


लोभ मूल चित्त a: | विचिकित्सा व औद्धत्य यागु सम्बद्धे मोहनुया अकुशल 
कर्मयाइगु मोहमूल चित्त खः । प्राणीपिंगु व a: थिति पिंगु नुग: ख्व्वेकेत 
जर्वजस्ती अकुशल कर्मयाइगु दैषमूल चित्त ख: | विचिकित्सा व औद्धत्य यागु 
सम्बद्धे मोहजुया अकुशल कर्मयाइगु मोहमूल चित्त खः । युनागु क्लेश मूल 
चित्तं पंचमहापातके लाइगु क्लेश चित्त धारक लिपा अपाय गति भूमि ad 
वनीगु जुल । 

उकिया कारणे भगवान बुद्ध थ्व संसार यागु सम्पत्ति फुक अनित्य धका 
वहिर्घाशून्यता ज्ञान कना विज्यागु बोधिज्ञान लुमंका सकलयात समानयाना 
चतुर्त्रम्ह विहार पालन यायगु निर्देश ज्ञानं शील पालन याना प्रणिधान याय्गु 


बोधिचित्तोत्पाद याना जूगु पुण्यं फुक दुर्गतिं भयमदया निर्वाण मार्गे थ्यनीग 
जुल ॥ 

उद्धार यायगु दान 


भगवान बुद्धं बोधिसत्वपिन्त आज्ञा जुया विज्यात हे जिनपुत्रपिं विमला 
बोधिसत्व भूमिस च्वंम्ह बोधिसत्वं थये प्रणिधान यानाच्चन | अप्रमेय कल्पं 
Prt भविष्यया अन्तिम पराकाष्ठा तकनं अनेक नरक भोगयाना खुगुगति पतन 
जया प्यंगुयोनि अण्डजा, स्वेदजा जरायुजा औपपावुका योनि उत्पन्न जूवना 
दुःख भोग याना जूपिं प्राणीपिन्त उद्घारयाये कारणे आपालं उपाय कौशल्य 
प्रयोग याये । प्राणी पिंग नामं अनेक दानधर्म याये | सकल अपाय गति 
भूमिलापिं प्राणी गण उद्धार जुये फय्‌मा धका प्रणिधान याना अनेक प्रकार 
या यावत छुतक दु । व फुक अन्न जाकी बजी फलफुल वस्त्र सय्या खाता 
लासा वस्त्र तिसा, वास, सफ, कलम इत्यादी दान याना वन | दानयागु 
प्रणिधान सफल जुया गुलिं प्राणीगण उद्धार जुया त्रायत्रिंशा भुवने वेवपुत्र 
जुया बुद्ध क्षेत्रे चक्रवर्ती AT जुया उत्पन्न Waa | उवलेनं अनेक दान धर्म 
याना अन्तिमकाले देहत्याग याना सुखावती भुवने अमिताभ तयागत दर्शन 
लाभ जुया अमिताभ तथागत या न्हयोने च्वना धर्मोपदेश न्यना बोधिसत्व 
महासत्व जुया च्वन। Tat प्राणी पिन्त उद्धार याय्गु प्रणिधान याना दान धर्म 
याय्‌गु महायान चर्यं सुखावती भुवने बास जूवने दइगु खः | भविष्ये बुद्ध जुये 
दइगुनं खः धइगु बृद्धोपदेश महायान सुत्रेनं कनातगुदु | सुखावती बास लाभ 
जुइमा घायेवं लाभ AAG | 
भगवान बुद्ध जातक यागु खैं कना विज्यात- पूर्वकालेउत्तरापथे बञ्चवती 
नगरे सुप्रिय पिण्ड जुजुया जातके श्राद्धकर्म याना दुर्गति जूपिन्त उद्धार याना 
ब्यूगु बु । व सुप्रिय पिण्डराजां मृत्यु जया वंपिंगु नामं अनेक वान याना 
श्राद्धकर्मयाना दूर्गतिं उद्धार याना ane खः | अनं न्हापा पूर्वजन्मेनं ब्राम्हण 
जुया जन्म काबले मृत्यु जुया वपि! नामं आपालं दान धर्म याना षोडस नरकं 
उद्धार यायत षौडस श्राद्वयाना अनेक वानपुण्य याना वोगुपुन्यं wa वती 

नगरे बजचण्डाभिध राजाया ज्येष्ठ पुत्र सुप्रिय पिण्ड राज कमार नुया जन्म 
कावोगु खः । व जिगु जन्म खः। व राजकुमार सुप्रिय पिण्ड राजा जूबले 
मृतक पिंगु नामं षोडस थाद्धयाना अथेहे सांवत्सर श्राद्धयणाना अनेक सयादानं 
लासा फांगा, वस्त्र, तिसा वस: जाकि बजी, कतम्व ज्वलं इत्यादि दानयाना 
बोडस नरके लापिन्त दुर्गतिं उद्धार याना ब्यूगु पुण्य अन्तिम काले सुखावती 
बास जुया अमिताभ तथागतयागु धर्मोपदेश न्यना दुर्गति लापिं प्राणी पिन्त 
उद्धार याय फयूमा धका प्रणि धान याना च्चंवले अभिताम तथागतं आज्ञाजुया 
विज्यात- छ भविष्ये भद्रकल्पे सहानाम लोक धातु उत्पन्न जुइबले व सहानामलोक 
धातुस शाक्यमुनि तयागत बुद्ध जुइम्ह खः धका भविष्य वाणि याना विज्यागु 
खः । पूर्वकाले सुप्रियपिण्ड जातक यागु वाखं अलग कनातगु दु | 

षोडसनरक उद्धार जुइगु वान यायगु थुगु प्रकार ख: | (१) प्रेत लोकं उद्धार 

जुइमा धका लः थल ज्वना च्वंम्ह मूर्ति तया जल-ल:थल वान याय्‌ग | थ्व प्रेत 
लोके मलायमा धका जलकुम्भ दान (ल:थल) दान यायगु खः | 

(२) अग्निकुण्डल नरके मलायूमा धका AH: दान याना वियेगु मक: दानयाग 
पुण्य afta कुण्डल नरके च्चनेमाली मखु | (३) कण्टक मार्ग क्षरघार नरकं 
उद्धार ALT व अजागु नरके मलायमा धका लाकां दान याना वियेगु | (४) 

अन्धकार नरके च्वनेम्वालेमा धका मत दीप दान याना वियेगु। घ्योदिवा वा 
त्वादिवा मत च्याका दान याना वियेगु (५) ख्वांगु लखे थुना तइगु नरक उद्धार 
जुयेमा धका लःघधप आँखोरा लःतया दान याना वियेगु | (६) वैतरणीनदी) 
तरे जया उद्धार जुइमा धका ओह यागु दुंगा दयका ल: वातां तया दान याना 
वियेमा । 


(७) नदीप्रवाह नरक उद्धार जुयेमा धका गौ (सा) मूर्ति सिजयागु सा दान याना 
वियेगु । 

(८) मूर्ख जुया जन्म कायेम्वालेमा धका धर्म शास्त्र AH दानयाना वियेगु | 
(९) अवीचि नरके च्वनेम्वालेमा धका चिक तया चिक थल दान याना वियेगु | 
चिक थल दान यागु पुण्य अवीचि मरक उद्धार जुइ। अवीचि नरके च्वनेमाली 
मखु । (१०) कर्म भूमिनरके च्यना नुग: मछिंका पश्चाताप कया च्यने म्वालेमा 

धका धनदव्य संया तिसा अनेक प्रकार अन्न जाकी बजी, माय, मुसु, लहर, 
तरकारी हल चि, इत्यादि फकों दान याना वियेगु। परलोके सुख आनन्द जुई । 
(१२) लोकान्तरिक नरके ख्वनेम्वालेमा धका लासाफांगा खाता भूल, सुक, 
आसन दान याना वियेगु । (१३) पूर्व जन्मे यागु पाप मदेकेत छें बुं वान याना 
वियेगु छे बं दान यागु पुण्यं बालुका भूमि नरके च्वनेमालीमखु | (१४) रौरव 
नरक उद्धार AIA धका छत्र कुसा दान याना वियेगु | (१५) संघात नरक 
उद्धार जुयेमाधका ल्वहंमा खल तुफी हासा खिपः दान याना वियेगु। (१६) तपन्‌ 
तापन महारौरव नरके च्वनेम्वालेमा धका लुं ओह, मणि, मोतिमुगा आदि 
तया आसन दानयाना वियेग । (१७) रोग कया मृत्यु जूगु वुर्गति मलायूमा धका 
फलफूल दान याना वियेगु। अनेक फलफूल दान याना ब्यूगु पुण्यं रोगं संकष्ट 
जया मृत्यु ay दुर्गति मदया वनी । पापं मुक्त जुई । 

कायवाक चित्तं पाप याना aft प्राणीगण दुर्गति मलायमा धका प्रणि 
धानयाना दशदान यायग ब॒द्ध बचन सकलयात कना बोधिसत्वं प्रकाश यात | 
मन तया न्यं- 

गो भू तिल हिरण्याज्य बासोधान्‌य गुडानिच | 

रुष्य लवणमित्याहु दश दान इति स्मृतः ॥ 
गो= arate । भू = पृयिवीया नामं चाछक्‌ | तिल = हामो । 
आज्य= घ्यो । हिरण्य = लुं। बास = कपाय ।धान्य= वा । गुड़ = चाकु । 
wa = ओह | लवण = fa afer fear दान याना बीगु यात दश दान धाइगु खः | 

आर्य अवलोकितेश्वर पूजायाना वा बुद्ध पूजायाना झिता बस्तु यात संकल्प 
याना मृत्यु जुया व॑म्हसियागु नाम कया गुर्जुयात वान याना विये | मृतयु जूम्ह 
दान पारमिता ज्ञाने लीन जया दुर्गतिभोग याये माली मखु । धका बुद्धं कना 
विज्यागु खः | अनेक नरकं उद्धार जुया सुखावती वास ART धका बुद्धं कना 
विज्यागु बु । | 

पूर्वकाले घातु तेजराज कमार जुया जन्म कावले- थुजागु वशदान याना 
दुरति लापिन्त उद्धार याना व्युगु बृद्धया धातुतेज राज कमार जातके कना 
तगुबु । 

पूर्वकाले सुप्रिय पिण्ड जुनु नुया जन्मकाबलेन॑- दशदासयाना न्युगुलिं सुखावती 
वास afd जातकयागु बाख॑ कना तगु दु | Feary बान यायगु यात मखुधका 
मात्सर्य चित्त जुया च्वंम्ह fey नरके पतन जूबनीगु म॑ आखं कनातगु दु । 
जीवितकाले जूसानं दश दान याना वनेगु आपाल पुण्य लाभ जुया अन्तिम काले 
सुखावती बास जुइगु भगवानबुद्ध कना विज्यागु खः | सकल प्राणी उद्धार 
जुइमा धका धर्म ज्ञानज्योति बोधिसत्वं प्रणिघान यानाथ्य प्रणिधान सूत्र 
च्वयातगु जुल । 


१३ 


क्लेश मदेकेगु उपाय 


थ्व प्रणिधान सञकथं बोधिचित्तोत्पाद याना प्रणिधान यायगु क्लेश मदेकेगु 
उपायकौशल्य खः | धमं याये बले महायानया बोधि चित्तं बोधिप्रस्थान चित्त 
बोधिप्रणिधि चित्त बोधिपरिणामना arent स्वंगु ज्ञानयात विचार याना प्रणिधान 
यायग ख: | 

प्रणिधान मयास्ये खालि थः छम्ह जक तरे जुइमा जय जुयेमा धका 
कामनायाना धर्मयाना VARTA संसारं तरे YET अपालं कल्प तक ताउमाम्ह 
जुया च्चनी । अथेजूगलिं बोधिचित्तं प्राणि पिन्त स्वया खुगुगति लापिं प्राणि 
पिन्त दया करुणा तया पूर्व जन्मे मां Ha जया वोपिं पक्का हे खः धका सीका 
सकलें याकनं थ्व संसार यागु दु:ख जन्ममरणं छुटे AAT थ्व संसारं तरे जुया 
वने फयमा धका कामनायाना उत्तम महायान चर्ययाना श्री अमिताभ तथागत 
विज्याना च्चंगु सुखावती बास लायेमा धका प्रणिधान याना बुद्धधर्म यायेमागु 
जुल । प्राणीपिन्त जया say अनेक दुःख ल्वमंका थः याकचा सुख सियेमा, 
आमदानी छें बुंयको दयेमा धका घर्मयाना बुद्धयागु सुदृष्टि दइमखु | धर्मयाना 
way व्यर्थ जुड | षट्गति लापिं प्राणिपिन्त दु:ख जुया say लुमंका सकल 
प्राणी उद्धार याये फयमा धका प्रणिधान याना धर्म याना च्चनेमा | अन्यथा 
य:नं खुगुगति वना दुः खः स्यूवने माली | उकीं नरकया दुःख ल्वःमंके मज्य्‌ | 
प्राणी प्राणी पिंगु दुःख लुमंका बोधिचित्तोत्पादयाना सकल प्राणी उद्धार याये 
फय्‌मा धका प्रणिधानयाना महायान चर्य यायेमा धइगु बुद्धोपदेश शिक्षा 
सम्वरे कना तगु ज्ञान सीका च्वनेमा। अलेतिनि यम्हसंसार तरे जुइग बोधिज्ञान 
लाभ जुया निर्वाण जुया वने दइगु जुल । अत: क्लेश 'मदेकेगु उपाय कौशल्य 
प्रयोगयाना प्रणिघानयाये मागु जुल । जगत प्राणी उद्धार ज॒येमाल ॥ 

इति धर्म ज्ञान ज्याति बोधिसत्व प्रणिधान सूत्र समाप्तम्‌ ॥ 


`! 


गुजापिं गजवली 


थ्व कर्म विपाके च्चंगु आधारित कविता रचना जुगु खः | 
(इन्र बद्धा छन्न नेपाल भाषा) 


रागादि क्लेशे असती विहोसी । 
मोहान्धकारे अतिक विषयी ॥ 
जुयाव च्वंपीं कचुवा प्रमादी | 
थुजापिं प्राणी निरये वनीसो ।% 


कुचालदागा तइगू Tare | 
फस्ता खंल्हाना अविश्वासि AUT ॥ 


घमण्डि बाचा महिता कुशीला | 
थुजापिं प्राणी निरये वनीसो ।२। 


कृतुम्वनाता उपरे विरोधी । 

चण्डाल चर्चा अविवेकि द्रोही ॥ 
जासूसि ताक्सी थसिला पाकसी | 
थुजापिं प्राणी निरये वनीसौ ।३ 


विश्वासि घाती फटहागुमानी । 
विसिद्धि व्यर्थ विपरीत वानी ॥ 
तमोगुणी watts असाघु ब्यक्ती | 
थुजापिं प्राणी निरये बनीसो iv 
म्वाग्‌ खेया निस्फल तक याई | 
सयांमला त्रासविया त्वह तै | 
व्यर्थफमेलां अपराधयाई | 
युजापिं प्राणी निरये बनीसो ।५। 

हिसादि कर्मे अतिक कुवानी | 
मुर्ख जुया वेयितिज्ञां कयाञ्ची ॥ 

अज्ञानरागं कमती तया ज्वी । 
थुजापिं प्राणी निरये वनीसो ।६। 


मभींगु ईखं मनदुष्ट ज्वीका | 
प्ज्ञापराधी अभिमानि जूया ॥ 
असत्य वार्ता चुगलीयाना ज्वी । 
थजापि प्राणी निरये वनीसो |» 


अज्ञानयाराग कया च्वनीपिं | 

मनेन्त्रियें शुद्धि बुद्धी मगापिं ॥ 

पुण्याग्रहे भिंगु विचा मयापि | 
थुजापि प्राणी निरये वनीसो ict 


पर्मार्थमार्गे विपरीत ज्वीपिं । 
संसार मार्गे रति ज्वीगु स्वैपिं ॥ 

क्व॒त्तिमार्गे लयता जुईपिं | 
थुजापिं प्राणी निरये वनीसो ।९। 


gat अधर्मे मन sal मवंका | 
च्वनेगु ज्ञाने हितचित्त जूया ॥ 
कल्याण FART सकलें प्रजाया | 
थ्व बोधिचित्तं प्रणिधान याये ।१०। 


रचयिता:- प॑. AZALI बजाचार्य शास्त्री 


(निरयया अर्थ गुबलेनं सुख मदइगु नरक लोकयात धागुख: |) 
प्रजाया समास-प्रकर्षेण जायते इति प्रजा= प्राणीगण 


KR 


